Penambahbaikan akses internet cetus ‘lonjakan kuantum’ ekonomi digital – Fahmi

KUALA LUMPUR: Usaha penambahbaikan akses internet mampu mencetuskan ‘lonjakan kuantum’ yang dapat memaksimumkan hasil ekonomi digital negara.

Menteri Komunikasi dan Digital, Fahmi Fadzil berkata, usaha itu juga dapat membantu merapatkan kesenjangan sosioekonomi rakyat di bandar dan luar bandar.

“Penting untuk kita pastikan perkara asas akses kepada ekonomi digital ditambah baik, internet kena laju dan pakej internet juga perlu murah.

“Kita sedang pastikan perkara itu dan ada perkara perlu negotiate sikit lagi…sebelum itu prabayar dan selepas ini Insya-Allah ada sesuatu untuk fixed line broadband pula,” katanya ketika menjadi tetamu pada program Bual Konti terbitan RTM yang disiarkan menerusi Facebook RTM malam tadi.

Disember lepas Fahmi berkata, kerajaan akan memperkenalkan Pelan Data Perpaduan Prabayar Internet Mudah Alih pada harga dua kali ganda lebih murah iaitu RM5 sebulan dan tiga kali lebih pantas, yang akan berada di pasaran Februari ini.

Pengenalan pakej itu sejajar dengan hasrat kerajaan perpaduan di bawah pimpinan Perdana Menteri Datuk Seri Anwar Ibrahim untuk mengurangkan kos sara hidup serta memastikan kesalinghubungan digital yang menyeluruh kepada rakyat Malaysia.

Fahmi berkata, pengembangan ekonomi digital mampu mengembalikan Malaysia sebagai sebuah negara ekonomi di rantau ini.

Selain itu, beliau berkata Kementerian Komunikasi dan Digital (KKD) juga dalam usaha melaksanakan penambahbaikan industri seni kreatif tempatan supaya negara bukan sahaja mampu melahirkan bakat yang berjaya di peringkat antarabangsa, malah menghasilkan karya seni seperti filem yang berkualiti dan bermutu tinggi.

Fahmi berkata, kejayaan pelakon kelahiran Ipoh, Perak yang menempa nama di Hollywood Tan Sri Michelle Yeoh sehingga berjaya memenangi anugerah Golden Globe baru-baru ini, wajar dijadikan pembakar semangat untuk meningkatkan kualiti bakat dan hasil karya seni tempatan.

“Kita boleh ubah kedudukan Malaysia… bukan hanya sebagai pengeksport bakat… tetapi mahu eksport hasil karya seni untuk tatapan dunia,” katanya.

Dalam perkembangan lain, Fahmi berkata kementeriannya sedang mengadakan perbincangan dengan Kementerian Belia dan Sukan (KBS) berhubung agenda sukan negara serta peranan yang boleh dimainkan KKD. – BERNAMA


Berita pelantikan Anwar sebagai Perdana Menteri tersebar ke seluruh dunia

KUALA LUMPUR: Berita mengenai pelantikan Datuk Seri Anwar Ibrahim sebagai Perdana Menteri ke-10 Malaysia tersebar ke seluruh dunia.

Media utama di seluruh dunia menyerlahkan pelantikan itu – menandakan berakhirnya kebuntuan politik susulan Pilihan Raya Umum Ke-15 (PRU15) Sabtu lepas yang menyaksikan Parlimen tergantung yang belum pernah berlaku sebelum ini, yang turut mendapat liputan meluas media antarabangsa. Ia juga menandakan perjuangan Anwar selama tiga dekad akhirnya berhasil.

Anwar, 75, dilantik oleh Seri Paduka Baginda Yang-Pertuan Agong Al-Sultan Abdullah Ri’ayatuddin Al-Mustafa Billah Shah selepas baginda mempengerusikan mesyuarat khas Majlis Raja-raja Melayu di Istana Negara (Istana Negara) pagi Khamis.

Antara organisasi media yang menyiarkan berita mengenai pelantikan Anwar adalah BBC, CNN, Xinhua, CGTN, Nikkei Asia, Berita Antara Indonesia dan CNA Singapura. Reuters, Al Jazeera serta agensi berita antarabangsa lain turut menulis mengenai pelantikan itu.

“Anwar Ibrahim named Malaysian PM after post-election crisis”, kata tajuk artikel di laman sesawang BBC.

Dalam tajuk lain “Anwar Ibrahim: The man who fulfilled his goal to lead Malaysia”, oleh BBC menceritakan perjuangan politik Anwar dalam tempoh lebih 20 tahun dan kebangkitannya ke jawatan tertinggi negara itu.

“Namun Encik Anwar masih berhadapan cabaran, untuk menyatukan gabungan pemerintah yang boleh dilaksanakan – dan sudah pasti akan menghadapi kesukaran dalam mempromosi Malaysia yang lebih majmuk, inklusif, dalam menghadapi kebangkitan Islamisme” .

Reuters menyiarkan sekurang-kurangnya empat berita berkaitan pelantikan Anwar ke jawatan perdana menteri dengan yang pertama bertajuk “Malaysia’s Anwar becomes prime minister, ending decades-long wait“.

South China Morning Post (SCMP) mengetengahkan berita dengan tajuk “Opposition leader no more: Anwar Ibrahim is Malaysia’s 10th prime minister”.

Memetik Ngeow Chow Bing, pengarah Institut Pengajian China di Universiti Malaya, SCMP melaporkan bahawa hubungan Malaysia-China akan kekal stabil dengan “ruang untuk penambahbaikan dan peningkatan” di bawah kepimpinan Anwar.

“Berbeza dengan pesaing utamanya Muhyddin, Anwar mempunyai lebih banyak pendedahan antarabangsa dan beliau akan menumpukan lebih banyak tenaga dalam urusan antarabangsa,” kata Ngeow kepada This Week in Asia, sambil menambah beliau menjangkakan pentadbiran baharu akan menunjukkan “lebih banyak inisiatif pada dasar luar”.

“Walaupun Anwar diketahui mempunyai hubungan baik dengan ahli politik dan pegawai Amerika dan secara umumnya dilihat sebagai mesra Amerika, “itu tidak benar-benar menunjukkan  pendekatan dasar beliau terhadap China”, kata Ngeow yang menambah kata bahawa perdana menteri baharu itu “diterima baik” oleh Menteri Luar China Wang Yi dan pegawai Beijing yang lain semasa lawatan pada 2018.

Sementara itu, CNA Singapura menyiarkan ulasan oleh pemerhati politik James Chin bertajuk: “Snap Insight:  Anwar finally becomes Malaysia PM”- kejayaannya bergantung kepada siapa yang beliau lantik dalam Kabinetnya”.

Chin juga berkata Anwar dan pentadbirannya akan berhadapan tugas berat dalam membina semula ekonomi negara.

“Portfolio ekonomi adalah yang paling rumit dengan senario kes terburuk bagi pentadbiran Anwar adalah kelembapan ekonomi. Malaysia akan berhadapan ekonomi yang sukar pada 2023, dengan penduduk mahukan pemulihan ekonomi selepas bertahun-tahun mengalami kesusahan akibat pandemik.

“Anwar mesti melaksanakannya dan memastikan ekonomi berada pada landasan yang betul – atau sebaliknya.

“Beliau bukan sahaja akan berhadapan kritikan yang orang Melayu tidak berkuasa. Kesan politik yang lebih buruk lagi adalah apabila penyokong utama PH – penduduk bandar – yang paling terkesan akibat kejatuhan ekonomi ekoran pandemik, mengharapkan ekonomi kembali kukuh berasa kecewa,” katanya .

Harapan rakyat meningkat, saham Malaysia dan ringgit melonjak dengan penuh keyakinan selepas Anwar diumumkan sebagai ketua kerajaan baharu. Namun Anwar mungkin mempunyai kawalan terhad jika pertumbuhan lembap melanda ekonomi global,” kata Chin dalam artikel itu.

Pasaran pada Khamis turut memberi reaksi positif terhadap pelantikan Anwar.

Bursa Malaysia meningkat kepada paras tertinggi dalam tempoh hampir tiga bulan hari ini, dengan indeks utama meningkat 4.04 peratus, berikutan sentimen pasaran yang menaik.

Pada 5 petang, penanda aras FTSE Bursa Malaysia KLCI (FBM KLCI) melonjak 58.38 mata untuk ditutup pada 1,501.88 berbanding 1,443.50 pada penutupan Rabu.

Pasaran yang dibuka 7.18 mata lebih tinggi pada 1,450.68, paras terendah hariannya, bergerak dalam momentum yang rancak sepanjang hari dan mencecah paras tertinggi harian pada 1,502.11 dalam dagangan lewat.

Kedudukan pasaran menyaksikan kaunter untung mengatasi kaunter rugi sebanyak 981 berbanding 197, manakala 256 kaunter tidak berubah, 899 tidak diniagakan dan 84 yang lain digantung.

Jumlah dagangan meningkat dengan mendadak kepada 6.87 bilion unit bernilai RM4.19 bilion berbanding 2.68 bilion unit bernilai RM1.63 bilion pada Rabu.

Anwar mengangkat sumpah jawatan di Istana Negara pada pukul 5 petang, Khamis. – BERNAMA


Rosmah gagal gugurkan Sri Ram sebagai pendakwa

KUALA LUMPUR: Mahkamah Tinggi hari ini mengetepikan permohonan Datin Seri Rosmah Mansor untuk menggugurkan Datuk Seri Gopal Sri Ram sebagai Timbalan Pendakwa Raya (TPR) Kanan dalam kes rasuah membabitkan projek hibrid solar bernilai RM1.25 bilion yang dihadapinya.

Hakim Datuk Ahmad Kamal Md Shahid memutuskan bahawa permohonan untuk semakan kehakiman dibuat di bawah Aturan 53 Kaedah 3(6) Kaedah-kaedah Mahkamah 2012 yang mencabar surat pelantikan Sri Ram (fiat), perlu difail dalam tempoh tiga bulan dari tarikh apabila asas permohonan pertama kali dibangkitkan, atau semasa keputusan itu dinyatakan buat pertama kali oleh pemohon (Rosmah).

“Dalam permohonan semasa ini, pertuduhan dirujuk kepada pemohon pada 15 Nov 2018, dengan Sri Ram hadir sebagai TPR kes itu. Pada 8 April 2021, satu salinan fiat pertama telah dimaklumkan.

“Permohonan untuk semakan kehakiman ini hanya difailkan pada 24 Jun 2022. Ia jelas melebihi tempoh tiga bulan seperti yang ditetapkan di bawah Aturan 53 kaedah 3(6) Kaedah-Kaedah Mahkamah 2012. Terdapat kelewatan di pihak pemohon dalam mengisi permohonan semakan kehakiman,” kata hakim ketika menyampaikan penghakimannya melalui e-mel, hari ini.

Hakim seterusnya menambah bahawa tidak ada alasan material atau kukuh atau alasan tunggal yang kukuh diberikan oleh pemohon untuk mahkamah menggunakan budi bicaranya bagi memberikan lanjutan masa dalam menfail permohonan ini untuk kebenaran di bawah Aturan 53 Kaedah-kaedah 3(7) Kaedah-Kaedah Mahkamah 2012.

“Sehubungan itu bantahan awal yang dibangkitkan oleh Peguam Negara dan Sri Ram sebagai responden perlu dibenarkan. Tidak perlu untuk memberikan merit kepada permohonan itu.

“Sehubungan itu mahkamah tidak mempunyai bidang kuasa untuk memberi kebenaran bagi mendengar permohonan semakan kehakiman. Permohonan untuk kebenaran meneruskan prosiding semakan kehakiman dengan ini ditolak,” katanya.

Rosmah, 70, memfailkan permohonan itu pada 24 Jun lepas di Mahkamah Tinggi (Rayuan dan Kuasa-Kuasa Khas) menamakan Peguam Negara/Pendakwa Raya, Kerajaan Malaysia dan Sri Ram sebagai responden.

Dalam permohonan terbaharunya, Rosmah memohon satu deklarasi bahawa pelantikan Sri Ram sebagai Timbalan Pendakwa Raya Kanan melalui tiga surat fiat bertarikh 8 Julai 2020, 11 Mei dan 21 Mei 2021, adalah tidak sah.

Selain itu, Rosmah memohon deklarasi bahawa keseluruhan prosiding pendakwaan dan perbicaraan penuh kes projek solar yang berlangsung sejak 15 Nov 2018 sehingga pembelaan menutup kesnya adalah tidak sah serta batal dan beliau perlu dibebaskan daripada semua pertuduhan mengikut Seksyen 16(a)(A) Akta Suruhanjaya Pencegahan Rasuah Malaysia 2009.

Isteri bekas perdana menteri itu berdepan pertuduhan meminta RM187.5 juta dan dua pertuduhan menerima rasuah berjumlah RM6.5 juta daripada Pengarah Urusan Jepak Holdings Sdn Bhd Saidi Abang Samsudin melalui bekas pembantunya Datuk Rizal Mansor sebagai upah membantu syarikat itu mendapatkan projek bernilai RM1.25 bilion bagi menyalurkan tenaga hibrid solar kepada 369 sekolah di kawasan luar bandar Sarawak.

Perbicaraan di Mahkamah Tinggi telah selesai dan Hakim Mohamed Zaini Mazlan menetapkan 1 Sept sebagai tarikh penghakiman mahkamah, sama ada untuk membebaskan atau mensabit Rosmah terhadap pertuduhan. – BERNAMA


PN sedia kerjasama dengan mana-mana parti untuk bentuk kerajaan kecuali PH

SHAH ALAM: Perikatan Nasional (PN) sedia menjalinkan kerjasama dengan mana-mana parti yang dapat menerima prinsip dan perjuangan gabungan itu dalam membentuk kerajaan yang bersih dan stabil kecuali dengan Pakatan Harapan (PH).

Pengerusi PN, Tan Sri Muhyididn Yassin berkata, susulan kemenangan 73 kerusi Parlimen setakat ini dan  kejayaan membentuk kerajaan negeri di Perlis,  PN akan berbincang dengan pimpinan parti-parti dari Sabah dan Sarawak dalam masa terdekat.

“Andaikata kita berjaya bentuk kerajaan bersama dengan parti yang sehaluan dengan PN, tumpuan PN adalah untuk melaksanakan semua tawaran ‘PN Best’ yang dikemukan kepada rakyat semasa tempoh berkempen,” katanya pada sidang media di Pusat Media Utama PN, di sini awal pagi ini.

Manifesto PN iaitu “PN Best’ yang bertemakan Prihatin, Bersih, Stabil mempunyai 50 tawaran utama yang jelas menunjukkan bahawa PN bertekad dan komited dalam membasmi rasuah di Malaysia.

Menerusi manifesto itu PN bukan sahaja perlu membuat aku janji antirasuah, tetapi mereka juga akan menjalani tapisan ketat dan jika terdapat calon yang disiasat oleh SPRM, mereka tidak akan dibenarkan untuk bertanding dalam pilihan raya.

Ditanya adakah PN sedia untuk bergabung dengan Barisan Nasional, beliau berkata perkara itu akan diserahkan kepada kebijaksanaan pimpinan parti dengan mengambil kira semua faktor termasuk suara, pandangan dan situasi tertentu, namun jawapan itu disambut laungan daripada para penyokong yang menolak perkara itu dengan teriakan “Tolak Zahid, Tolak BN”.

Disoal mengenai adakah PN mahu bergabung dengan PH bagi membentuk kerajaan dengan majoriti dua pertiga, Muhyiddin berkata “Bukan dengan PH”.

Dalam pada itu, Muhyiddin yang juga Presiden Bersatu berterima kasih kepada pengundi yang memberi sokongan padu terutamanya pengundi muda yang membolehkan PN mencapai kejayaan luar jangka.

“Saya juga ucapkan tahniah kepada calon-calon yang menang, dan berterima kasih dan penghargaan kepada jentera parti yang berkerja keras dan memberi komitmen serta semangat juang yang tinggi hingga PN menang, luar jangka,” katanya.

Muhyiddin turut memaklumkan pihaknya telah menerima surat daripada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan akan memuktamadkan perkara-perkara yang dititahkan sebelum petang esok.

“Kandungan surat tidak perlu saya dedah, Yang di-Pertuan Agong telah memberikan kepada kita perkara-perkara yang perlu kita sempurnakan mengikut kehendak Yang di-Pertuan Agong.

Perkara ini kita mengambil langkah secepat mungkin bermakna sebahagian daripada perbincangan akan kita lakukan esok dan harap dapat dimuktamadkan sebelum petang esok, insya-Allah,” katanya dan menambah gabungan itu akan mematuhi setiap perkara yang dititahkan Seri Paduka Baginda. -BERNAMA


Sokong Anwar sebagai PM tanpa syarat, DAP sedia berkorban

KUALA LUMPUR: Setiausaha Agung DAP, Anthony Loke hari ini berkata, satu-satunya objektif DAP dalam menyertai Kabinet adalah untuk menyokong kepimpinan Perdana Menteri, Datuk Seri Anwar Ibrahim dalam menjayakan Kerajaan Perpaduan.

Beliau berkata, sekiranya Kerajaan Perpaduan di bawah pimpinan Anwar berjaya, ia sekali gus meraih kejayaan buat negara.

“Itu sahaja objektif dalam penyertaan ini (Kabinet), kita akan berusaha dengan bersungguh-sungguh untuk mendokong kepimpinan beliau (Anwar) dan buktikan DAP ikhlas dalam usaha dan perjuangan bagi menjayakan Kerajaan Perpaduan,” katanya pada sidang media di Ibu Pejabat DAP di sini hari ini.

Loke berkata, memandangkan DAP menyokong Anwar sebagai Perdana Menteri tanpa syarat, parti itu sedia berkorban apa sahaja sebagai komitmen kepada Anwar.

“Kita menyokong Datuk Seri Anwar Ibrahim tanpa syarat, jadi seperti yang saya katakan tadi, pada 22 Nov sebelum beliau pergi ke Istana Negara, saya menyatakan, selagi anda (Anwar) boleh menjadi Perdana Menteri, DAP sanggup berkorban apa sahaja, itu komitmen saya kepada Datuk Seri Anwar Ibrahim,” katanya.

Kepada soalan mengenai pelantikan empat menteri dari parti itu, Loke berkata nama-nama yang dicadangkan kepada Perdana Menteri untuk membarisi Kabinet telah mengambil kira kesesuaian pemimpin dalam bidang portfolio berkenaan, penglibatan wanita dan kaum India.

Beliau berkata, DAP menghormati keputusan Perdana Menteri melantik empat ahli parti itu iaitu beliau sendiri sebagai Menteri Pengangkutan, Nga Kor Ming (Menteri Pembangunan Kerajaan Tempatan), Hannah Yeoh (Menteri Belia dan Sukan) dan V. Sivakumar (Menteri Sumber Manusia).

“Ini merupakan antara pertimbangan kita yang telah dicadangkan kepada PM tetapi kita hormati prinsip bahawa keputusan akhir berada di tangan Perdana Menteri kita. Kita sebagai parti komponen di dalam Pakatan Harapan sentiasa ada perbincangan dan rundingan, tetapi kita perlu hormat bahawa keputusan berkenaan jemaah menteri terletak di atas budi bicara Perdana Menteri,” katanya.

Ditanya mengenai Presiden UMNO, Datuk Seri Dr Ahmad Zahid Hamidi yang menghadapi kes mahkamah dilantik sebagai Timbalan Perdana Menteri, beliau berkata, perkara itu (kes mahkamah) adalah di bawah bidang kuasa mahkamah.

“Itu (kes Ahmad Zahid) terpulang kepada mahkamah, ada proses mahkamah sedang berjalan. Kita dalam Kabinet hanya membincangkan agenda negara bukan agenda kes masing-masing, tidak akan disentuh dan bincang kes peribadi, hanya agenda rakyat dan negara,” katanya.

Sementara itu, Loke berkata, mesyuarat di antara Jawatankuasa Tertinggi Pusat (CEC) DAP yang diadakan sehari selepas Pilihan Raya Umum ke-15 (PRU15) telah memberi mandat untuk menyokong Anwar sebagai Perdana Menteri ke-10 dan menubuhkan kerajaan persekutuan tanpa syarat.

Beliau turut menjunjung kasih Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di atas perkenan baginda untuk melantik empat menteri daripada DAP, selain merakamkan penghargaan kepada Anwar di atas kepercayaan beliau terhadap ahli DAP dalam membarisi kabinetnya.

Sementara itu, Loke berkata, nama-nama bagi barisan timbalan menteri belum diserahkan kerana fokus kerajaan buat masa ini adalah bagi membentuk Kabinet dalam kalangan menteri. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kanak-kanak antara tiga mangsa cedera dihempap dinding rumah dalam pembinaan

KUALA LUMPUR: Seorang kanak-kanak lelaki berusia dua tahun antara tiga mangsa cedera dihempap dinding tembok sebuah rumah yang runtuh di Kampung Pinggiran di Gombak, hari ini.

Penolong Pengarah Operasi Jabatan Bomba dan Penyelamat Selangor, Mohamadul Ehsan Mohd Zain berkata, ketiga-tiga mangsa warga tempatan itu adalah daripada satu keluarga dan menetap di rumah terbabit.

“Dua lagi mangsa merupakan seorang lelaki berusia 35 tahun cedera parah di bahagian badan dan seorang wanita berumur 30 tahun cedera ringan.

“Pihak bomba memberi rawatan awal kepada semua mangsa dan seterusnya ketiga-tiga mangsa diserahkan kepada pasukan perubatan untuk rawatan lanjut,” katanya dalam kenyataan hari ini. – BERNAMA


Mengembalikan kebebasan media tanpa jadi ‘pak turut’

KEMUNCULAN dan lambakan portal berita dalam talian telah mengubah landskap kewartawanan negara dengan menuntut laporan berita yang lebih pantas dan terkini.

Peningkatan teknologi digital dan penggunaan luas media sosial menyebabkan kerjaya kewartawanan berhadapan pelbagai cabaran, berikutan kewujudan ‘wartawan ekspres’ daripada orang awam yang membuat laporan secara langsung.

Ketua Pegawai Eksekutif Malaysian Press Institute, Datuk Dr Chamil Wariya pernah menggariskan tiga nilai kewartawanan yang diamalkan, iaitu kewartawanan perjuangan, kewartawanan perkhidmatan awam dan kewartawanan komersial.

Kewartawanan perjuangan menyaksikan wartawan memperjuangkan sesuatu ideologi yang dipercayainya.

Golongan ini menulis untuk menentang rasuah, membongkar skandal dan penyelewengan pemimpin negara yang bersifat ‘musang berbulu ayam’ dan menganggap dosa besar rakyat adalah khianat kepada negara.

Kewartawanan perkhidmatan awam pula terdiri daripada wartawan yang menganggap diri mereka sebagai the ‘fourth estate’ menyediakan laporan kepentingan awam selepas tiga institusi utama iaitu penggubal undang-undang, pelaksana dan kehakiman.

Laporan biasanya menegur kerajaan atau pihak berkuasa disampaikan dengan nada sinis dan sindiran.

Selain itu, kewartawanan komersial pula mengetengahkan nilai berita yang boleh dijual dan menarik perhatian khalayak, seperti berita berunsur human interest, sukan dan hiburan, bagi meraih keuntungan kewangan.

Dunia kewartawanan seharusnya mengangkat isu yang dekat dengan rakyat, menegur keprihatinan sosial, mengetengahkan ketidakadilan undang-undang, tentang kejayaan sesuatu dasar atau seribu macam warna-warni suka duka masyarakat Malaysia.

Tetapi amat malang, akhir-akhir ini telah berlaku trend di kalangan pengarang portal-portal berita yang mahu menjadi ‘mainstream media’.

Apa itu ‘mainstream media’?

Mainstream media atau dikenali arus perdana maksudnya organisasi media yang akan segera menjadi tumpuan serta rujukan orang ramai dan pihak kerajaan untuk mengetahui sesuatu isu lebih mendalam.

Nama organisasi arus perdana ini juga akan dihubungi oleh pak menteri, juak politik, kerajaan, parti pembangkang untuk memberikan maklumat dan fakta mengenai sesuatu isu.

Malangnya, beberapa isu besar diakui sendiri oleh petugas portal bahawa mereka dilarang menulis mengenainya bagi menjaga status ‘mainstream’.

Bahkan pihak pengarang akan melakukan ‘spike out’ pada isu yang ditulis, dipercayai selepas dikawal oleh pihak berkepentingan.

Contoh, ketika detik-detik Emilia Hanafi sebelum dipenjarakan tiada media berani menulis mengenainya walaupun kesnya sudah mula dibicarakan sejak tujuh tahun lalu.

Kes pelajar PhD dari Yaman dibuang daripada universiti dan hasil kajiannya dicuri juga tidak diberi liputan.

Isu sindiket tunda kereta didalangi organisasi dalaman MAEPS juga tidak dilaporkan dengan benar dan mendalam walaupun ia sebenarnya sudah bertahun-tahun berlaku tanpa pengetahuan umum.

Paling terbaharu, isu pusat pemulihan tidak berdaftar yang meletakkan risiko keselamatan anak-anak, surat aku janji berat sebelah juga tidak dihebahkan.

Adakah isu-isu sebegini tidak penting? Adakah ia hanya sah apabila ada menteri yang bercakap? Mengapa seolah-olah ia dipandang enteng sahaja?

Semua berita dilaporkan oleh portal dan media arus perdana ini seolah-olah tunggu ‘press release’ sahaja. Itu pun jika ia berkepentingan.

Terbaharu isu Cikgu Fadli Salleh, pemberitaan hanya berkaitan beliau terlepas tindakan tatatertib padahal isu sebenar diutarakan cikgu itu iaitu beg berat, silibus syok sendiri, pelajar terlalu ramai dalam kelas, ‘Little Napoleon’ iaitu golongan yang dilindungi pihak berkuasa dalam PPD yang tidak dihuraikan.

Negara kita telahpun melepasi Wawasan 2020, sepatutnya ada tanggungjawab lebih besar kepada negara dan masyarakat memberi perhatian dan membantu berbanding takut disaman kononnya.

Agak menyedihkan juga, isu-isu di atas sebenarnya hanya mendapat perhatian golongan peguam yang banyak membantu memberikan input-input untuk menghasilkan pembongkaran yang lebih berkualiti.

Susulan itu, ia ditambah dengan kemajuan sosial media fakta yang dibentangkan akan segera mendapat maklum balas semua golongan.

Di mana silapnya kebebasan media di Malaysia?

Media seharusnya kekal bebas tanpa gangguan sebagaimana ucapan rasmi Perdana Menteri, Datuk Seri Ismail Sabri Yaakob pada Hari Wartawan Mei lalu, serta tidak wujud budaya ‘Little Napolean’ dalam mengejar status media arus perdana.

Sebagaimana kita bertandang ke rumah orang lain, jika kopi itu pahit pastinya ditelan jua demi menjaga hati tuan rumah kerana itulah ciri sebenar yang dihidangkan si pembuatnya.

Seharusnya tidak dihalang jiwa wartawan yang sedang bersemangat membongkar dan menulis sesuatu isu berlandaskan kebenaran dan kesejahteraan rakyat.

Kenapa tidak berani tulis? Hilangkah kredibiliti? Seharusnya wartawan diberi peluang sama menerajui portal-portal media supaya setiap isu adalah ‘mainstream’ tidak disorok permasalahan rakyat dan kecelaruan pelaksanaan undang-undang.

Kembalikanlah kewartawanan sebenar menjuarai isu rakyat dan negara tanpa jadi “yes man” atau penapis teh yang akhirnya merosakkan peranan media sebagai ‘watchdog’ bersama membangun negara yang berpaksikan tanpa rasa takut atau dipengaruhi sesiapa.

Author

Tun Puteh Wanti

View all posts

View all posts


Sekurang-kurangnya tujuh paip bawah tanah di lokasi tanah runtuh bocor – JKR

KUALA LUMPUR: Siasatan terperinci oleh Jabatan Kerja Raya di lokasi kejadian tanah runtuh berhampiran pintu masuk Akademi Pencegahan Rasuah Malaysia (MACA) mendapati sekurang-kurangnya tujuh paip bawah tanah di kawasan itu mengalami kebocoran.

Timbalan Ketua Pengarah Kerja Raya (Sektor Infra), Datuk Zulkipli Nasri berkata, keadaan itu menyebabkan berlaku pengaliran air dalam kuantiti banyak dari paip yang dianggar berusia lebih 40 tahun hingga mengakibatkan kejadian tanah runtuh.

“Kalau tengok dekat situ, bila berlaku runtuhan kita lihat banyak air yang keluar. Jadi saya rasa itu mungkin puncanya. Bagi mendapatkan butiran terperinci, penyiasatan akan dijalankan lebih lanjut.

“Indikator awal daripada MACA juga memaklumkan bil air mereka meningkat,” katanya kepada pemberita selepas lawatan Ketua Pengarah Perkhidmatan Awam Datuk Dr Zulkapli Mohamed ke lokasi kejadian hari ini.

Turut hadir Setiausaha Kementerian Kerja Raya, Datuk Seri Hasnol Zam Zam dan Timbalan Pesuruhjaya Suruhanjaya Pencegahan Rasuah Malaysia (SPRM), Datuk Idris Zaharudin.

Semalam, Menteri Kerja Raya, Datuk Seri Alexander Nanta Linggi berkata, siasatan awal Bahagian Forensik Tanah Runtuh Cawangan Kejuruteraan Cerun Jabatan Kerja Raya (JKR) di lokasi kejadian mendapati wujud kebocoran pada sistem perpaipan bekalan air di kawasan itu.

Kebocoran pada sistem perpaipan itu telah menyebabkan tanah mengalami ketepuan yang tinggi seterusnya meningkatkan daya sisi kepada tembok penahan sedia ada daripada jenis contiguous micropile.

Zulkapli juga berkata, status sama ada bangunan akademi itu selamat untuk diduduki atau tidak hanya akan dapat ditentukan dalam tempoh tiga minggu lagi selepas JKR selesai melakukan penilaian terperinci.

“Buat masa ini, kita tidak benarkan petugas dan kakitangan MACA untuk bertugas di sini sehingga mendapat kelulusan daripada pihak berkuasa,” katanya. – BERNAMA


Pemecatan UMNO: Annuar mimpi ditarik keluar dari rumah terbakar

CYBERJAYA: “Kini saya hanya mampu melihat kebakaran dari luar.”

Itulah ungkapan yang dilantunkan Ketua UMNO Bahagian Ketereh, Tan Sri Annuar Musa seolah-olah memberi gambaran bahawa dirinya kini tidak lagi berada dalam parti UMNO.

Meskipun masih belum ada sebarang kenyataan rasmi, menerusi kenyataan yang dimuat naik dalam Facebook rasminya, Annuar berkongsi kisah beliau bermimpi bahawa rumah pusaka yang didiaminya terbakar, walaupun tidak meninggalkan rumah itu, tetapi ditarik keluar.

“Malam Jumaat, saya bermimpi. Rumah pusaka saya diami terbakar. Saya syak ada main switch dah short circuit atau wayarnya terputus.

“Ramai penghuni rumah sudah lari meninggalkan rumah yang terbakar atau dibakar itu. Saya sayang rumah itu dan saya cuba memadam kebakaran supaya jangan lebih ramai penghuninya lari.

“Ketika api masih marak dan ramai yang terus lari meninggalkan rumah, tiba tiba saya ditarik keluar dari api yang membakar,” tulisnya pada Jumaat.

Bekas Ahli Parlimen Ketereh itu turut mengakui bahawa beliau masih sayangkan rumah berkenaan namun, kini hanya mampu berdoa supaya rumah terbakar itu dapat diselamatkan.

Semalam, terdapat desas-desus menyuarakan khabar angin mesyuarat Majlis Kerja Tertinggi (MKT) UMNO telah memecat Annuar dari UMNO.

Menurut Ahli Majlis Kerja Tertinggi (MKT) UMNO, Datuk Dr Mohd Puad Zakarshi, mengesahkan pemecatan tiga individu dalam parti itu namun tiada nama yang didedahkan oleh beliau.

Menurut Mohd Puad, ketiga-tiga individu itu dipecat kerana mencemuh parti dan berkempen bagi pihak lawan malah ada antaranya yang mendedahkan hasil mesyuarat MKT kepada pihak lain yang tidak terlibat dengan UMNO.

Author

Diyana Rahip

View all posts

View all posts


Haaland pembelian paling sukses Manchester City?

PELABURAN juara bertahan Liga Perdana Inggeris, Manchester City sebanyak 51 juta pound sterling untuk membeli penyerang profilik, Erling Haaland dilihat sangat murah jika dibandingkan dengan kelas Haaland yang kini telah meledak tiga jaringan hattrik dalam tiga perlawanan berturut-turut di laman sendiri, Stadium Etihad.

Meskipun berdepan kritikan pada aksi debutnya ketika menentang pasukan Liverpool dalam perlawanan perisai Komuniti yang berakhir kekalahan 3-1 skuad Citizens pada awal Ogos lalu, penyerang berusia 22 tahun itu pantas menutup mulut pengkritiknya dengan dua jaringan pada perlawanan pembukaan musim 2022/2023 membenam pasukan West Ham.

Haaland meneruskan momentum sebagai mesin gol baharu skuad bimbingan Pep Guardiola pasca penyerang lagenda mereka, Sergio Aguero, menerusi jaringan satu gol ketika bertandang di Newcastle dan Wolves.

Ketajaman Haaland sebagai penyerang utama City semakin jelas apabila beliau merobek gawang Nottingham Forest dengan mencatatkan hatrik pertama bersama kelab baharunya di Stadium Etihad.

Kecemerlangan Haaland di pintu gol membolehkan beliau dinobatkan sebagai pemain terbaik bulanan Liga Perdana Inggeris pada bulan Ogos dengan 9 Ogos menerusi lima penampilan.

Tidak cukup dengan prestasi seperti ini, kerakusan penyerang dari Norway itu menjaring gol diteruskan melalui tiga gol dalam 2 perlawanan di Liga Juara-Juara Eropah serta menambah satu lagi rekod hattrik ketika bertembung Crystal Palace.

Terkini, mangsa terbaru Haaland adalah seteru kelabnya dari Manchester, dengan jaringan tiga lagi gol bersama 2 hantaran bantuan untuk membantu City mudah benam Manchester United 6-3.

Tugas bekas penyerang Borussia Dortmund itu belum selesai ketika musim baharu 2022/2023 baru sahaja memasuki perlawanan ke-8.

Namun, jika momentum ini diteruskan beliau dengan gandingan serasi bersama arkitek sensasi City, Kevin De Bruyne, tidak mustahil penyerang muda itu mampu memecahkan rekod jaringan 34 gol dalam semusim yang dipegang oleh bekas penyerang United, Andy Cole serta lagenda Newcastle United, Alan Shearer.

Author

Mohamad Fitri Hazim Hazam

View all posts

View all posts


KPM teliti faktor ketidakhadiran pelajar duduki SPM – Fadhlina

ALOR SETAR: Kementerian Pendidikan (KPM) sedang meneliti faktor-faktor yang menyumbang kepada ketidakhadiran pelajar untuk menduduki peperiksaan Sijil Pelajaran Malaysia (SPM).

Menteri Pendidikan, Fadhlina Sidek berkata< penelitian itu perlu dilakukan bagi membolehkan kementerian membuat intervensi yang sewajarnya untuk memastikan kehadiran pelajar lebih baik pada tahun-tahun akan datang.

“Saya fikir ada banyak faktor dan ia pastilah faktor yang mendesak sehingga mereka tidak boleh hadir untuk mengambil peperiksaan. Jadi, ia perlukan penelitian dan bagi masa untuk teliti, kita akan buat intervensi sewajarnya.

“Bagi menentukan perkara itu membimbangkan atau tidak, ia bergantung kepada apa yang dapat selepas kita teliti nanti… sebab calon kita ini pelbagai ada calon bukan sahaja bawah sekolah KPM, ada juga calon persendirian dan sebagainya jadi perlu pecahan yang lebih teliti,” katanya selepas melawat Sekolah Menengah Jenis Kebangsaan (SMKJ) Keat Hwa di sini, hari ini.

Beliau berkata demikian ketika mengulas laporan sebuah ahbar tempatan hari ini yang menyatakan sejumlah 14,858 atau 3.8 peratus daripada 388,832 calon baharu SPM 2022 dan mendaftar kali pertama sekurang-kurangnya enam mata pelajaran, tidak hadir menduduki peperiksaan berkenaan.

Berdasarkan analisis KPM, calon yang tidak hadir peperiksaan tahun lepas bertambah berbanding calon SPM 2021 yang merekodkan 10.681 atau 2.7 peratus calon tidak hadir daripada keseluruhan 392,837 calon yang berdaftar.

Sementara itu Fadhlina berkata, jumlah calon yang memperoleh sijil SPM juga lebih baik iaitu lebih 90 peratus berbanding sebelum ini dengan lebih 80 peratus sahaja, dan tumpuan KPM adalah untuk meningkatkan lagi peratusan calon yang mendapat sijil.

Semasa dirujuk mengenai cadangan untuk penambahbaikan silibus subjek Sejarah yang melibatkan Kedah dan Pulau Pinang pula, beliau berkata, ia tidak akan dilakukan buat masa ini kerana setiap silibus subjek mempunyai kitarannya sendiri.

“Kurikulum ini dipantau oleh pakar-pakar dan murid-murid pun ada kitarannya… jadi setakat ini kita kekal seperti sedia ada sehinggalah kitaran itu habis dan akan lihat dari segi keperluan untuk semua, bukan Sejarah sahaja tapi semua subjek,” katanya. – BERNAMA


PM bertemu wakil rakyat Wilayah Persekutuan bincang usaha tangani masalah miskin bandar

KUALA LUMPUR: Perdana Menteri, Datuk Seri Anwar Ibrahim hari ini mengadakan pertemuan dengan semua Ahli Parlimen Wilayah Persekutuan Kuala Lumpur bagi membincangkan beberapa perkara dasar dan usaha untuk mendepani permasalahan miskin bandar.

Menerusi catatan di Facebook, Anwar berkata, seperti mana yang ditegaskannya sebelum ini, tekad utama pentadbiran ketika ini adalah usaha untuk membantu meringankan beban hidup rakyat.

Pertemuan itu yang berlangsung di Dewan Bandaraya Kuala Lumpur (DBKL) turut dihadiri Ketua Setiausaha Negara, Tan Sri Mohd Zuki Ali serta Datuk Bandar Kuala Lumpur, Datuk Seri Mahadi Che Ngah.

Perdana Menteri berkata selain itu, beliau juga turut mengadakan pertemuan dengan pengurusan tertinggi DBKL pagi tadi.

“Saya mendengar beberapa taklimat serta penerangan terkait pengurusan dan hal ehwal DBKL,” katanya.

Ini merupakan kunjungan kali pertama Anwar ke DBKL sejak beliau mengangkat sumpah sebagai Perdana Menteri pada 24 November lepas. – BERNAMA


‘Dah 2023 pun ada lagi menteri persoal kaitan rokok dan kanser’

CYBERJAYA: Khairy Jamaluddin menempelak Menteri Pelancongan, Seni dan Budaya, Datuk Seri Tiong King Sing yang masih tidak percaya bahawa, merokok menyebabkan kanser meskipun kini sudah tahun 2023.

Menerusi hantaran di InstaStory miliknya, bekas Menteri Kesihatan itu berkongsi keratan artikel Centers for Disease Control, Amerika Syarikat (AS) yang menyatakan bahawa, merokok boleh mengakibatkan kanser hampir di mana sahaja di dalam badan.

Artikel itu turut menyatakan bahawa merokok menyebabkan kanser mulut dan tekak, esofagus, perut, kolon, rektum, hati, pankreas, peti suara, paru-paru, trakea, bronkus, buah pinggang, buah pinggang pelvis, pundi kencing dan serviks dan menyebabkan akut leukemia myeloid.

“Ini fakta bukan sembang kedai kopi Bintulu.

“Kini dah tahun 2023 dan masih ada menteri dari Kerajaan Madani mempersoalkan kaitan merokok dan kanser,” tulis Khairy pada Khamis.

Terdahulu, King Sing melabel Khairy sebagai Menteri Kesihatan paling gagal dalam sejarah, berikutan kegagalannya membuktikan secara konsisten bahawa kanser berpunca daripada tabiat merokok.

Malah, beliau turut menegaskan bahawa Khairy gagal melaksanakan langkah untuk menubuhkan pusat penyelidikan atau institusi berkaitan dalam menganalisis dan menyelidik lebih lanjut mengenai data terperinci pesakit kanser di dalam negara.

“Oleh itu, Rang Undang-Undang (RUU) yang anda (KJ) cadangkan ini tidak mempunyai asas yang kukuh untuk dipertahankan, dan apa yang lebih penting, tidak seharusnya anda menyalahkan menteri lain hanya untuk melampiaskan kekecewaan anda,” katanya.

Sebelum ini, Khairy menganggap dua menteri di dalam Kerajaan Perpaduan sebagai penghalang untuk melaksanakan Rang Undang-Undang (RUU) Kawalan Produk Merokok Demi Kesihatan Awam 2023 atau RUU Generasi Penamat (GEG).

Difahamkan, dua menteri berkenaan adalah King Sing dan Menteri di Jabatan Perdana Menteri (Undang-undang dan Pembaharuan Institusi), Datuk Seri Azalina Othman Said.

Author

Fazleen Safina Abd Jamil

View all posts

View all posts


TLDM sahkan 13 kapal tentera laut asing sertai LIMA’23

LUMUT: Tentera Laut Diraja Malaysia (TLDM) mengesahkan sebanyak 13 buah kapal tentera laut negara asing akan menyertai Pameran Antarabangsa Maritim dan Aeroangkasa Langkawi 2023 (LIMA’23) pada 23 hingga 27 Mei depan.

Panglima TLDM, Laksamana Datuk Abdul Rahman Ayob berkata, terdapat dua negara lagi yang belum mengesahkan penyertaan mereka di pameran berkenaan dan mereka masih mempunyai masa untuk berbuat demikian.

“Kami masih lagi menunggu dua buah negara yang masih belum mengesahkan lagi kehadiran mereka.

“Secara keseluruhan kami mengharapkan dua kapal yang keseluruhannya 15 kapal tentera laut asing daripada negara serantau dan luar seperti Itali dan Amerika Syarikat untuk sertai LIMA’23,” katanya dalam sidang media selepas hadir Hari TLDM ke-89 Tahun 2023 di Pangkalan TLDM Lumut di sini hari ini.

Pameran LIMA’23 bertemakan ‘Titik Perhubungan Perdagangan Maritim dan Aeroangkasa Asia’ dengan kali terakhir pameran dwitahunan itu dianjurkan pada 2019.

Mengulas mengenai kurangnya penyertaan kaum lain dalam TLDM, Abdul Rahman berkata, TLDM tidak pernah menetapkan sebarang kuota kaum.

“TLDM membuka peluang kepada semua kaum untuk menyertai TLDM. Saya berpandangan kaum lain kurang minat adalah disebabkan perkembangan kerjaya,” katanya.

Sebelum ini, Menteri Pertahanan, Datuk Seri Mohamad Hasan menyatakan Angkatan Tentera Malaysia tidak pernah menetapkan kuota kaum bagi pengambilan anggota ATM.

Beliau dilapor berkata pengambilan dibuat dua kali dalam setahun melibatkan pengambilan dengan jumlah 6,000 hingga 7,000 anggota.

Sementara itu, ketika berucap sempena Hari TLDM, Abdul Rahman berkata, TLDM berhadapan dengan cabaran keusangan aset.

Beliau berkata, dengan mengambil kira keupayaan tempur armada yang semakin terhakis akibat usia aset meningkat, TLDM kini dibelenggu dengan cabaran untuk menyelenggara aset sedia ada.

“Pada masa sama, tuntutan operasi yang tinggi dan penglibatan dalam eksesais berskala besar turut memberi kesan terhadap rancangan atur gerak aset.

“Melihat kepada cabaran dan kebimbangan ini, TLDM dan Kementerian Pertahanan giat berusaha untuk memperkasakan keupayaan dan meningkatkan infrastruktur aset TLDM antaranya memastikan projek Littoral Combat Ship (kapal tempur pesisir) diteruskan dengan segera mengikut perancangan telah disusun.

“Selain itu, rancangan perolehan aset bagi menggantikan kapal TLDM yang telah usang turut diberi perhatian,” katanya. – BERNAMA


Mendoza wira KL City, cipta sejarah layak ke final Piala AFC

KUALA LUMPUR: Juara bertahan Piala Malaysia, Kuala Lumpur (KL) City FC mencipta sejarah dengan menumpaskan kelab Uzbekistan, PFC Sogdiana pada final antara zon Piala AFC 2022, 5-3, menerusi sepakan penalti, hari ini.

Pada aksi di Kompleks Sukan Sogdiana itu menyaksikan kedua-dua pasukan terikat tanpa jaringan pada perlawanan itu sebelum juara ditentukan menerusi sepakan penalti.

Kejayaan sensasi dilakar anak buah Bojan Hodak itu menyaksikan mereka layak ke final Piala AFC 2022 buat kali pertama  apabila dijadual bertemu Al Seeb pada 22 Okt ini selepas wakil Oman itu  membelasah kelab Bahrain, Al Riffa, 4-0,  pada aksi final zon barat semalam.

Perlawanan tersebut menyaksikan penjaga gol KL City, Kevin Ray Mendoza layak diangkat wira pasukannya apabila menampilkan aksi cemerlang menyelamatkan beberapa percubaan berbahaya tuan rumah termasuk sepakan kedua penalti pemain pertahanan kanan, Shakhboz Jurabekov.

Skuad warga kota itu jelas tenang melepasi detik genting tersebut apabila berjaya menyempurnakan kelima-lima sepakan penalti menerusi ketua pasukan, Paulo Josue, Romel Morales, Muhammad Hadin Azman, Muhammad Akram Mahinan dan Giancarlo Gallifuoco.

Terdahulu, Sogdiana yang menerima sokongan padu penyokong mereka, menguasai babak pertama namun gagal menjelmakan sebarang gol diharapkan apabila barisan pertahanan KL City berjaya menyerap tekanan pasukan bimbingan Ulugbek Bakayev.

Peluang terbaik Sogdiana hadir menerusi sepakan percuma pemain pertahanan kanan, Jurabekov pada minit ke-20 disusuli percubaan dari luar kotak penalti oleh tonggak serangan, Jasur Khasanov, pada minit ke-44 namun ditangkap kemas Mendoza.

Bersambung babak kedua, KL City berpeluang berada di depan namun tandukan Morales, hasil daripada sepakan percuma ketua pasukan Paulo Josue diselamatkan penjaga gol Sogdiana, Milan Mitrovic pada minit ke-64 sebelum Mendoza menepis keluar tandukan pemain simpanan, Shavkat Salomov, selang tiga minit kemudian.

Penyerang Shokhruz Norkhonov mensia-siakan peluang untuk menghasilkan jaringan apabila percubaan jarak dekatnya melambung tinggi pada minit ke-85 manakala Mendoza menafikan rembatan padu Khasanov pada minit ketiga masa kecederaan dan kedudukan tanpa jaringan menyebabkan perlawanan terpaksa diheret ke masa tambahan.

Aksi menakjubkan Mendoza diteruskan pada masa tambahan apabila beliau menyelamatkan dua percubaan iaitu tandukan Jurabekov pada minit keenam diikuti sepakan padu dari luar kotak penalti oleh Javokhir Kakhramanov pada minit ke-106, sekali gus memastikan pemenang ditentukan menerusi sepakan penalti.

Juara sembilan kali berturut-turut Liga Super, Johor Darul Ta’zim (JDT) merupakan satu-satunya pasukan dari Malaysia yang berjaya menjuarai Piala AFC pada 2015 dengan menumpaskan pasukan dari Tajikistan, Istiklol, 1-0. – BERNAMA


Dua kenderaan terbakar kemalangan di MEX

KUALA LUMPUR: Dua kenderaan musnah terbakar selepas terbabit dalam kemalangan di Lebuhraya Kuala Lumpur-Putrajaya (MEX), dekat sini, hari ini.

Jurucakap Pusat Gerakan Operasi Jabatan Bomba dan Penyelamat Malaysia (JBPM) Kuala Lumpur berkata, pihaknya menerima panggilan kecemasan berhubung kejadian itu, 7.10 pagi tadi.

“Seramai 14 anggota bersama beberapa jentera dari Balai Bomba dan Penyelamat (BBP) Bukit Jalil dan BBP Sri Petaling dikejarkan ke lokasi kejadian.

“Sebaik tiba di lokasi, kami dapati kebakaran membabitkan dua kenderaan berpunca akibat kemalangan jalan raya,” katanya dalam kenyataan, hari ini.

Menurutnya, kenderaan terbabit dalam kejadian itu adalah kenderaan utiliti sukan (SUV) Nissan X-Trail dan Perodua Myvi, yang terbakar 100 peratus.

“Kebakaran berjaya dipadamkan oleh anggota bertugas beberapa minit kemudian dan tiada mangsa dilaporkan dalam kejadian ini.

“Operasi seterusnya diserahkan kepada pihak penyelenggara lebuh raya untuk tindakan lanjut,” katanya. – Harian Metro

Author

Media Variasi

View all posts

View all posts


Dengar bunyi dentuman, nampak pesawat terbang paras rendah

IPOH: Seorang saksi yang tinggal berhampiran lokasi kejadian pesawat terhempas di Jalan Dr Nazrin Shah, Sungai Rokam, Medan Gopeng di sini malam tadi terkejut apabila mendengar bunyi aneh sebelum melihat sebuah pesawat terbang pada paras rendah.

Lelaki yang hanya mahu dikenali sebagai Wan, 41, berkata dia yang baru selesai mengisi minyak di sebuah stesen minyak berhampiran melihat pesawat itu melanggar tiang lampu berhampiran kunci air.

“Pesawat tersebut dilihat terbang pada paras rendah lalu terhempas melanggar tiang tersebut. Susulan daripada itu saya membuat pusingan U dan pergi melihat keadaan pesawat,” katanya ketika ditemui di lokasi kejadian..

Sementara itu, penduduk sebuah rumah berhampiran yang hanya dikenali sebagai Haizad berusia 22 tahun berkata dia terdengar bunyi hentaman yang kuat ketika sedang berada di rumah ketika kejadian sekitar 7 malam.

“Saya tidak terus keluar ke rumah kerana menyangkakan kemalangan biasa sehinggalah  kawan saya memaklumkan melalui WhatsApp berkenaan ada pesawat terhempas, selepas melihat gambar barulah sedar kejadian sangat dekat dengan rumah,” katanya.

Seorang jurulatih penerbangan, Fajim Juffa Mustafa Kamal, 52, dari Semenyih, Selangor maut manakala seorang lagi Muhammad Din Fikri Zainal Abidin, 62, dari Bukit Damansara, Kuala Lumpur cedera dalam nahas itu. – BERNAMA


Itali sekat penggunaan AI ChatGPT, isu ketirisan privasi

CYBERJAYA: Kecanggihan teknologi kini sehingga tercetusnya kecerdasan buatan (AI) ChatGPT ternyata memudahkan urusan manusia.

Bagaimanapun, ChatGPT ini turut mendapat bantahan sebilangan pihak kerana sekuriti keselamatan penggunaanya masih dilihat tidak selamat.

Perkara itu membuatkan negara Itali menghalang penggunaan ChatGPT untuk sementara waktu, lapor Amanz.

Laporan sama menyatakan Itali mengambil tindakan sedemikian kerana wujud isu mengenai sekuriti dan privasi pengguna yang belum diterangkan oleh pihak OpenAI pada waktu kini.

Antara isu utama ialah sebelum ini ChatGPT meniriskan data mengenai kad kredit pengguna secara tidak sengaja.

Dalam pada itu, pihak berkuasa Itali mahu OpenAI menerangkan mengenai penggunaan data pengguna bagi memastikan ia memenuhi RUU GDPR yang digunakan di Kesatuan Eropah.

Menurut OpenAI, OpenAI boleh didenda €20 juta ataupun 4 peratus pendapatan tahunan jika melanggar kriteria berkenaan.

Untuk rekod, Itali sebelum ini turut mengenakan halangan ke atas chatbot Replika kerana melibatkan penggunaan data pengguna serta akses kandungan dewasa oleh insan bawah umur.

Author

Diyana Rahip

View all posts

View all posts


Keputusan rayuan Rosmah cabar pelantikan Sri Ram pada 22 Jun

PUTRAJAYA: Mahkamah Rayuan menetapkan 22 Jun ini untuk menyampaikan keputusan rayuan Datin Seri Rosmah Mansor berhubung permohonan semakan kehakimannya untuk mencabar pelantikan bekas hakim Mahkamah Persekutuan Datuk Seri Gopal Sri Ram sebagai pendakwa utama dalam kes rasuah membabitkan projek solar hibrid bernilai RM1.25 bilion.

Hakim Datuk Hanipah Farikullah, yang mengetuai panel tiga hakim menetapkan tarikh itu selepas mendengar hujah peguam Datuk Jagjit Singh dan Datuk Akberdin Abdul Kader dan Peguam Kanan Persekutuan Shamsul Bolhassan dan Liew Horng Bin yang bertindak bagi pihak Peguam Negara/Pendakwa Raya, Kerajaan Malaysia dan Sri Ram yang dinamakan sebagai responden.

“Kami berterima kasih kepada semua pihak atas penghujahan yang komprehensif dan selepas berbincang, kami memerlukan lebih banyak masa untuk mempertimbangkan penghujahan yang dikemukakan dan juga kami perlu meneliti undang-undang dan rekod rayuan.

“Oleh itu, kami akan menyampaikan keputusan pada 22 Jun, 9 pagi di mahkamah,” kata Hanipah, yang bersidang bersama hakim Datuk Che Mohd Ruzima Ghazali dan Datuk See Mee Chun.

Terdahulu sebelum mendengar hujahan, Hanipah berkata, walaupun Sri Ram telah meninggal dunia, mahkamah mendapati perkara itu mengandungi isu langsung mengenai fiat (surat kebenaran) Sri Ram yang didakwa oleh perayu (Rosmah) sebagai tidak sah, tidak teratur dan defektif.

“Pada pandangan kami, kematiannya tidak akan menjejaskan rayuan. Saya percaya ia bukan akademik,” katanya.

Sri Ram meninggal dunia pada 29 Januari lepas kerana jangkitan paru-paru.

Pada 30 Ogos 2022, Mahkamah Tinggi di Kuala Lumpur tidak memberi kebenaran kepada isteri bekas Perdana Menteri Datuk Seri Najib Razak untuk memulakan semakan kehakiman bagi mencabar pelantikan Sri Ram sebagai ketua pendakwa dalam kesnya.

Rosmah, 71, memfailkan permohonan itu pada 24 Jun lepas, menamakan Peguam Negara/Pendakwa Raya, Kerajaan Malaysia dan Sri Ram sebagai responden.

Beliau memohon satu deklarasi bahawa pelantikan Sri Ram sebagai Timbalan Pendakwa Raya Kanan melalui tiga surat pelantikan (fiat) bertarikh 8 Julai 2020, 11 Mei dan 21 Mei 2021, adalah tidak sah.

Selain itu, Rosmah memohon deklarasi bahawa keseluruhan prosiding pendakwaan dan perbicaraan penuh kes projek solar yang berlangsung sejak 15 November 2018 sehingga pembelaan menutup kesnya adalah tidak sah serta batal dan beliau perlu dibebaskan daripada semua pertuduhan mengikut Seksyen 16(a)(A) Akta Suruhanjaya Pencegahan Rasuah Malaysia 2009.

Sebelum ini, Rosmah memohon untuk menggugurkan Sri Ram namun ditolak oleh Hakim Mahkamah Tinggi Mohamed Zaini Mazlan yang mendengar perbicaraan kes rasuah beliau. Rayuannya berhubung perkara itu turut ditolak oleh Mahkamah Rayuan dan Mahkamah Persekutuan.

Pada 1 September lepas, Mohamad Zaini memutuskan bahawa Rosmah bersalah atas pertuduhan rasuah dan menjatuhkan hukuman penjara 10 tahun serta denda RM970 juta.

Beliau telah memfailkan rayuan berhubung sabitan dan hukuman terhadapnya dan kini bebas dengan jaminan sebanyak RM2 juta sementara menunggu pendengaran kesnya.

Mahkamah Rayuan menetapkan empat hari, dari 11 hingga 14 Julai untuk mendengar rayuan itu.

Terdahulu, Shamsul berhujah, perayu gagal mematuhi Perintah 53 kaedah 3(6) Kaedah-Kaedah Mahkamah 2012 yang memperuntukkan permohonan untuk semakan kehakiman hendaklah dibuat dengan segera dan dalam apa jua keadaan dalam tempoh tiga bulan dari tarikh alasan untuk permohonan itu atau apabila keputusan itu mula-mula dimaklumkan kepadanya.

Beliau berkata, had tiga bulan itu adalah peraturan yang perlu dipatuhi oleh mana-mana pihak yang ingin membuat permohonan untuk semakan kehakiman.

“Perayu didakwa pada 15 November 2018 dan hanya memfailkan permohonan kebenaran semakan kehakiman pada 24 Jun 2022 , kelewatan selama tiga tahun tiga bulan dan 10 hari untuk memfailkan permohonan semakan kehakiman. Oleh itu, kami memohon agar rayuan itu ditolak dengan kos,” tambahnya.

Akberdin berkata permohonan kebenaran difailkan dalam tempoh masa dan mahkamah perlu membenarkan permohonan itu serta  menghantar semula perkara itu ke Mahkamah Tinggi untuk hujah substantif. – BERNAMA


Nombor telefon disekat, Sarah minta cerai di Instagram

KUALA LUMPUR: Selepas setahun nombor telefon Puteri Sarah Liyana disekat suaminya, Syamsul Yusof, Sarah terpaksa minta diceraikan menerusi Instagram (IG).

Menerusi hantaran terbaharu di IG miliknya, Sarah menulis, “Kepada Mohd Shamsul, oleh kerana awak block saya sehingga sekarang dan tidak berbincang, saya minta lepaskan saya kerana saya tidak rela dimadu,” tulisnya pada Selasa.

Rata-rata netizen mengutuk tindakan Syamsul yang membuat hantaran di IG miliknya pagi tadi yang meminta kedua-dua isterinya bertenang dan bersabar tetapi dalam masa sama menyekat nombor telefon Sarah.

Syamsul turut ‘unfollow’ IG Sarah dan kini ‘follow’ IG Ira Kazar.

Tulisannya, “Morning! Moga kedua-dua isteriku tenang & banyakkan bersabar. Doakan yg baik2 beserta gambar perkahwinan dirinya bersama Sarah dan Ira telah menyinggung perasaan Sarah.”

Sarah menerusi Instastoriesnya menulis balas, anak-anak mereka malu dapat ayah seperti Syamsul.

Tulisnya, “orang jahil akan serlahkan kejahilannya. Walaupun dia disangka berilmu. I try not to react because damaged has been done but I feel so oblige to say that I am very dissapointed and ashame on behalf of my kids and family.

“Syaikhul and Sumayyah sedang membesar and I cant deny them from phones. Don’t ever hurt my kids and their feelings. Think before u post anything.

“Jaga sensitivity terhadap anak2 dan family u.

“Malunya ya Allah, Syaikhul dan Sumayyah dapat ayah macam ni.”

Baru-baru ini, pengarah kontroversi itu akhirnya meleraikan spekulasi apabila mengesahkan berkahwin dua dengan wanita pilihannya, Ira Kazar di Thailand.

Syamsul berkongsi berita gembira itu menerusi video dimuat naik dalam Instagram miliknya.

Berita itu bukan sahaja menghancurkan hati Sarah, malah kedua ibu bapa yang melahirkan dan membesarkannya yang menangis ketika ditemu bual.

Sarah turut mendedahkan sudah setahun Syamsul menyekat nombor telefonnya, mengabaikan emosinya dan anak-anak sejak menjalin hubungan sulit dengan Ira.

Kemelut rumahtangga Syamsul dan Sarah dikatakan berpunca daripada pembabitan Ira  sejak empat tahun lalu.

Author

Tun Puteh Wanti

View all posts

View all posts


Fatwa politik: Polis ambil keterangan Muhyiddin Isnin depan

KUALA LUMPUR: Polis Diraja Malaysia (PDRM) telah menjalankan siasatan berhubung isu ‘fatwa’ politik yang dikeluarkan Pengerusi Perikatan Nasional (PN), Tan Sri Muhyiddin Yassin sewaktu berkempen pada Pilihan Raya Kecil (PRK) Parlimen Pulai, Johor, baru-baru ini.

Pengarah Jabatan Siasatan Jenayah Bukit Aman, Datuk Seri Mohd Shuhaily Mohd Zain berkata, kenyataan berbaur 3R (kaum, agama dan raja) itu dibuat Muhyiddin pada Sabtu lepas (2 September).

“PDRM mengesahkan menjalankan siasatan terhadap Muhyiddin yang menyifatkan tindakan mengundi bekas Speaker Dewan Undangan Negeri Johor, Suhaizan Kayat sebagai haram. Setakat ini, dua laporan polis telah diterima berhubung kenyataan itu.

“Temu janji rakaman percakapan dengan beliau mengikut Seksyen 112 Kanun Tatacara Jenayah ditetapkan pada 11 September ini di pejabatnya di Bangunan MIDA di ibu negara oleh Unit Siasatan Jenayah Terkelas, Bukit Aman,” menurutnya dalam kenyataan malam tadi.

Terdahulu, sewaktu berucap pada ceramah PN di Kempas, Johor Bahru, Presiden Bersatu itu telah ‘menjatuhkan’ hukum haram untuk mengundi Suhaizan yang juga calon Pakatan Harapan (PH) dalam PRK itu, Sabtu ini.

Sementara itu, Mohd Shuhaily berkata, siasatan terhadap Presiden PAS, Tan Sri Abdul Hadi Awang yang menyentuh institusi diraja dengan mempertikai kuasa lembaga pengampunan telah lengkap.

“Kertas siasatan akan dirujuk ke Pejabat Peguam Negara selari dengan peruntukan Perkara 145 (3) Perlembagaan Persekutuan dalam tempoh terdekat,” katanya.

Beliau berkata, kertas siasatan berkaitan isu 3R terhadap Abdul Hadi adalah satu-satunya yang dibuka pihaknya sepanjang tempoh berkempen mulai 28 Ogos hingga hari ini.

Mohd Shuhaily turut menasihati orang ramai agar menjadi pengguna media sosial yang bijak dan tidak menggunakan platform itu sehingga menyalahi undang-undang.

Katanya, tindakan tegas akan diambil terhadap mana-mana pihak yang bertindak dalam apa jua cara sehingga boleh menjejaskan ketenteraman awam dan keselamatan negara. – Berita Harian

Author

Media Variasi

View all posts

View all posts


Abai dan aniaya Bella: Keputusan kes Siti Bainun diketahui esok

KUALA LUMPUR: Pengasas Rumah Bonda, Siti Bainun Ahd Razali akan mengetahui nasibnya esok, sama ada dilepaskan atau disabitkan atas dua pertuduhan iaitu mengabai dan menganiaya seorang remaja perempuan Sindrom Down dikenali sebagai Bella.

Hakim Mahkamah Sesyen Izralizam Sanusi dijangka membacakan keputusan di akhir kes pembelaan pada 10 pagi.

Pada 9 Mac lepas, pihak pembelaan menutup kes selepas mengemukakan lapan saksi dengan Siti Bainun sebagai saksi pembelaan pertama memberi keterangan pada prosiding bermula 26 Januari lepas.

Saksi lain yang memberi keterangan ialah pensyarah kanan bidang psikologi perkembangan kanak-kanak dan remaja berkeperluan khas, Universiti Kebangsaan Malaysia (UKM), Dr Abdul Rahman Ahmad Badayai, pegawai penemubual Pusat Temuduga Kanak-Kanak(CIC) Sarjan Siti Nur Balqes Abdul Rahim dan Nor Aidil Farhab Johaizad.

Siti Bainun, 31, sepatutnya memberi keterangan membela diri pada 16 Jan lepas, namun prosiding ditangguhkan berikutan tiga peguamnya iaitu Nur’Aminahtul Mardiah Md Nor, Mohammad Farhan Maaruf dan Nur Ellena Mohamed Razif menarik diri daripada mewakilinya.

Prosiding membela diri itu bersambung keesokannya, namun dua lagi peguamnya iaitu Nurul Hafidzah Hassan dan Asiah Abd Jalil turut membuat keputusan menarik diri daripada mewakili Siti Bainun sekali gus menjadikan tertuduh tidak mempunyai peguam.

Pada 26 Jan lepas, Hakim Izralizam mengarahkan Siti Bainun memberi keterangan membela diri meskipun wanita itu tidak diwakili peguam agar tidak mengganggu perjalanan kes.

Bagaimanapun, pada 20 Februari lepas, Siti Bainun telah melantik semula Mohammad Farhan yang pernah mewakilinya semasa perbicaraan di peringkat pendakwaan.

Pendakwaan mengemukakan 22 saksi termasuk bekas penghuni Rumah Bonda iaitu Yasmin Nahar Mahmood, pakar psikiatri Dr Wan Asyikin Wan Azlan, pembantu pengurus syarikat swasta Zurianty Sudin dan pakar bedah plastik Dr Salmi Mohamed Shukur yang memberi keterangan pada perbicaraan yang bermula pada 30 Mac 2022.

Pada 24 November 2022, mahkamah memerintahkan Siti Bainun membela diri atas dua pertuduhan itu selepas mendapati pihak pendakwaan berjaya membuktikan kes prima facie terhadapnya.

Siti Bainun didakwa mengabai dan menganiaya remaja perempuan Sindrom Down berusia 13 tahun itu sehingga menyebabkan mangsa mengalami kecederaan fizikal serta emosi di sebuah unit kondominium di Wangsa Maju antara Februari dan Jun 2021.

Pertuduhan mengikut Seksyen 31(1)(a) Akta Kanak-Kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

Pendakwaan dikendalikan Timbalan Pendakwa Raya Nor Azizah Mohamad, Zilfinaz Abbas, Zahida Zakaria, Fazeedah Faik dan Shakira Aliana Alias manakala peguam Datuk Khairul Anwar Rahmat, Datuk Baljit Singh Sidhu, Datuk Ikbal Salam dan Mohd Radzi Yatiman dilantik oleh Tunku Mahkota Johor Tunku Ismail Sultan Ibrahim selaku peguam pemerhati. – BERNAMA


Tular perlekeh KD Selangor: Pencipta kandungan TikTok mohon maaf

KOTA KINABALU: Seorang pengguna dan pencipta kandungan TikTok, Zuraidah Nasir hari ini tampil memohon maaf selepas memuat naik video yang memperlekehkan kapal KD Selangor milik Tentera Laut Diraja Malaysia (TLDM).

Zuraidah atau dikenali dengan Eyda, 34, bersama tiga individu lain telah bertemu dengan Panglima  Armada Timur TLDM Laksamana Madya Datuk Muhammad Ruzelme Ahmad Fahimy di Pangkalan TLDM Kota Kinabalu di Sepanggar di sini hari ini bagi menyampaikan permohonan maaf berkenaan.

Beliau berkata permohonan maaf itu tidak dipengaruhi oleh mana-mana pihak dan dibuat dengan setulus hati apabila beliau menyedari serta mengakui segala kesilapannya.

“Permohonan maaf ini juga saya tujukan kepada semua warga Malaysia umumnya dan warga netizan khasnya. Eyda tiada niat sekalipun untuk merendahkan atau menjatuhkan maruah TLDM.

“Eyda juga ingin memohon kerjasama semua pihak dan warga netizan memadam video konten yang telah Eyda tutup dan memohon agar isu ini tidak dihangatkan lagi,” katanya kepada Bernama di sini hari ini.

Beliau berkata, proses pembikinan video yang dirakam pada 30 April lalu sempena Hari Terbuka Armada dan Ulang Tahun TLDM ke-89 itu juga tidak melibatkan mana-mana anggota TLDM.

Dua video yang berdurasi 59 saat dan 12 saat itu dimuat naik melalui akaun bernama zuraidahnasir pada 9 Mei lepas menjadi tular dan mendapat kecaman netizen berikutan perlakuannya yang memperlekehkan selain berpelakuan kurang sopan ketika berada di dalam aset TLDM itu.

Sementara itu, Muhammad Ruzelme berharap kejadian itu tidak akan berulang lagi terutamanya apabila melibatkan kawasan yang menempatkan aset-aset keselamatan negara.

Beliau berkata, perkara itu akan menjadi pengajaran serta iktibar kepada orang ramai dalam menjaga sensitiviti dan etika dalam mengeluarkan sesuatu kandungan video dalam media sosial.

“Hari ini dia (Zuraidah) datang membuat permohonan maaf, kami terima dan berharap ia akan menjadi iktibar kepada pencipta kandungan yang lain,” katanya. – BERNAMA


Remaja Muay Thai Malaysia impi raih kontrak, tali pinggang ONE Championship

BANGKOK: Walaupun usianya baru mencecah 16 tahun, peserta muay Thai negara, Muhammad Johan Ghazali Zulfikar sentiasa menyematkan azam untuk meraih kontrak berprestij ONE Championship bernilai US$100,000 dan merangkul tali pinggang kejuaraan.

Meneruskan aksi menakjubkan dalam siri ONE Championship, Muhammad Johan atau lebih dikenali sebagai “Jojo” telah menampilkan satu lagi persembahan mengagumkan dalam kejohanan itu pada Jumaat.

Peserta muda Malaysia itu berjaya menarik perhatian penonton apabila melepaskan pukulan knockout (KO) terhadap lawannya, Tai Sor Jor Piek Uthai, 24, juara dunia muay Thai dua kali di Stadium Lumpinee.

“Sasaran saya untuk mendapatkan kontrak ONE Championship bernilai US$100,000 tetapi matlamat utama saya untuk bergelar juara ONE Championship,” katanya kepada Bernama.

Johan yang mewakili Kelab Muay Thai Rentap turut meraih Bath 350,000 (RM46,000) untuk pukulan knockout kedua berturut-turut. Pada Februari lepas, Johan mengejutkan peminat melakarkan penampilan sulung menakjubkan apabila hanya mengambil masa 16 saat untuk menumbangkan lawannya dari Thailand, Padetsuk Fairtex, 18, dalam pertarungan Flyweight Muay Thai.

“Saya rasa tali pinggang ONE Championship ditakdirkan untuk saya. Saya adalah masa depan,” katanya kepada orang ramai di Stadium Lumpinee selepas memenangi pertarungan itu pada Jumaat.

Johan sekali lagi memberikan aksi yang mengujakan, mempamerkan kemahiran dan keazamannya untuk memastikan kemenangan.

Walaupun mengalami luka berdarah di bahagian kepala dan ejekan berterusan daripada Tai yang mempamerkan provokasi “melampau” apabila menjelirkan lidah, namun gagal menghentikan aksi Johan apabila memberi tumbukan padu tanpa henti.

Beliau menumbangkan lawannya selepas memberi tumbukan padu menyebabkan Tai jatuh dan keluar.

“Menyedari luka pendarahan itu, pengadil boleh hentikan pertarungan pada bila-bila masa. Jadi saya berusaha sedaya upaya untuk mendapatkan kemenangan pantas,” katanya.

Mengenai impiannya untuk meraih kontrak dan tali pinggang ONE Championship, Johan mengakui  keraguan menyelubungi hasratnya.

“Beberapa tahun yang lalu orang menganggap impiannya untuk bertanding dalam ONE Championship terlalu hebat. Kini impiannya itu telah menjadi kenyataan.

“Sekarang saya mengejar matlamat baharu. Saya faham keraguan mungkin akan timbul semula. Namun begitu, saya komited sepenuhnya untuk memberikan yang terbaik dan membuktikan mereka yang ragu-ragu itu adalah salah,” katanya.

Johan mengucapkan terima kasih kepada ibu bapanya atas sokongan yang tidak berbelah bahagi sepanjang perjalanan beliau dalam tempoh enam tahun lepas.

Beliau turut mengucapkan penghargaan kepada jurulatihnya, Addy Singpayak yang konsisten memastikan latihannya kekal berada di landasan yang betul. – BERNAMA


Pemain bola sepak Rizal Ghazali didakwa pukul, rosak telefon bimbit teman wanita

PETALING JAYA: Pemain pertahanan Sabah FC, Rizal Ghazali didakwa di Mahkamah Majistret di sini hari ini terhadap pertuduhan memukul dan merosakkan telefon bimbit milik teman wanitanya di sebuah bilik hotel, dua minggu lepas.

Rizal atau nama sebenarnya Mohd Rizal Mohd Ghazali, 31, yang kelihatan tenang sepanjang prosiding, mengaku tidak bersalah selepas pertuduhan terhadapnya dibacakan di hadapan Majistret Zhafran Rahim Hamzah.

Bekas pemain bola sepak kebangsaan itu didakwa dengan sengaja mendatangkan kecederaan terhadap Hani Farhana Hasrul Sani, 37, dengan memukulnya di bilik sebuah hotel di sini pada 6 pagi, 7 Jun lepas.

Pertuduhan mengikut Seksyen 323 Kanun Keseksaan yang membawa hukuman penjara maksimum setahun atau denda RM2,000 atau kedua-duanya, jika sabit kesalahan.

Bagi pertuduhan kedua, Mohd Rizal didakwa melakukan khianat dengan merosakkan telefon bimbit milik wanita itu yang nilai kerugian dianggarkan RM4,500 di lokasi serta pada tarikh dan masa sama.

Pertuduhan mengikut Seksyen 427 Kanun Keseksaan itu membawa hukuman penjara maksimum tiga bulan atau denda atau kedua-duanya, jika sabit kesalahan.

Timbalan Pendakwa Raya Siti Maryam Jamilah Md Kamal menawarkan jaminan RM7,000 bagi dua pertuduhan tersebut berserta syarat tambahan tertuduh dilarang mengganggu mangsa dan saksi-saksi pendakwaan.

Peguam Datuk Suraj Singh yang mewakili Mohd Rizal memohon jaminan dikurangkan atas alasan anak guamnya memberi kerjasama baik sepanjang siasatan polis dijalankan terhadapnya.

“Anak guam saya pemain bola sepak serta menanggung ibu bapanya,” kata peguam itu.

Mahkamah membenarkan tertuduh diikat jamin RM3,500 dengan seorang penjamin bagi kedua-dua pertuduhan berserta syarat tambahan yang dicadangkan oleh pendakwaan.

Mahkamah menetapkan 24 Ogos ini untuk sebutan semula kes.

Pada 8 Jun lepas, media melaporkan pemain bola sepak Liga Super itu ditahan pihak polis selepas dipercayai menyebabkan kecederaan terhadap teman wanitanya. – BERNAMA


Hilang stres lihat wajah warga KEMAS – Ismail Sabri

SERDANG: Perdana Menteri, Datuk Seri Ismail Sabri Yaakob mengakui hilang tekanan selepas bertemu warga Jabatan Kemajuan Masyarakat (KEMAS) hari ini.

Beliau turut mengakui sudah lama tidak lama berasa seronok apatah lagi berdepan pelbagai masalah sejak kebelakangan ini.

Bagaimanapun beliau, masalah itu telah hilang apabila bersua muka dengan warga KEMAS itu.

“Sesungguh hari ini pasti amat mengembirakan saya, sebenarnya saya sudah lama tak serojok macam hari ini macam-macam masalah yang timbul.

“Tapi hari ini hilang semua masalah semua masalah yang timbul,” katanya pada Majlis Perasmian Perhimpunan Perdana Sempena Sambutan 60 Tahun Jabatan Kemajuan Masyarakat di MAEPS di sini.

Turut hadir Menteri Pembangunan Luar Bandar, Datuk Seri Mahdzir Khalid.

Pelbagai persembahan dari kanak-kanak cilik dengan aksi comel dan manja di atas pentas memeriahkan suasana.

Semalam ketika Taklimat Khas Presiden UMNO, Datuk Seri Dr Ahmad Zahid Hamidi, Ismail Sabri yang juga Naib Presiden parti itu diboo apabila namanya disebut beberapa kali di hadapan lebih 2,000 ahli yang hadir.

Sementara itu, Ismail Sabri memberitahu, beliau sudah lama merindui untuk bersama-sama warga KEMAS kerana pernah menjadi Menteri Pembangunan Luar Bandar agak lama.

“Bersama warga KEMAS yang saya kira merupakan barisan hadapan dalam menyokong segala yang dilakukan oleh kerajaan.

“Cuma dari segi sejarahnya satu ketika KEMAS hilang dari pandangan mata masyarakat, kita tahu kenapa, ada orang diberi amaran pilihan antara dua hendak berkemas keluar atau hendak tinggal dalam KEMAS,” katanya

Author

Tun Puteh Wanti

View all posts

View all posts


Rakyat digesa terus buat aduan jika terjebak ‘scammer’

SHAH ALAM: Kerajaan negeri Selangor menggalakkan rakyat untuk menyegerakan aduan kepada pihak berkuasa jika terjebak dalam kes penipuan dalam talian atau scammer.

Ini berikutan, Exco Hal Ehwal Agama Islam, Pengguna dan Industri Halal negeri, Mohd Zawawi Ahmad Mughni percaya ramai lagi yang menjadi mangsa penipuan berkenaan namun, tidak atau belum tampil membuat aduan.

Katanya, berdasarkan maklumat diterima, memang berlaku peningkatan pada graf aduan oleh Kementerian Perdagangan Dalam Negeri dan Hal Ehwal Pengguna (KPDNHEP) Selangor.

“Kalau dilihat daripada graf aduan diterima oleh KPDNHEP Negeri Selangor dari 1 Januari 2022 sehingga 31 Julai tahun sama, jumlah aduan diterima ialah 4,608 aduan.

“Kategori aduan tertinggi yang dikesan membabitkan transaksi dalam talian sebanyak 1,156 aduan.

“Jadi dengan jumlah yang ada ini saya percaya ada banyak lagi yang tidak mengadu,” katanya.

Beliau berkata demikian selepas merasmikan Forum Kesedaran Penipuan Dalam Talian dan Pelancaran Aplikasi Whoscall di Bangunan Sultan Salahuddin Abdul Aziz Shah, di sini.

Sementara itu, beliau berkata, kerajaan negeri akan terus membantu pihak yang gigih berusaha menangani jenayah penipuan melalui media sosial.

Pihak Whoscall antara yang komited mempromosi dan mengadakan kempen kesedaran mengenai jenayah berkenaan

Justeru, beliau memuji usaha dilakukan syarikat atau badan bukan kerajaan (NGO) seperti Whoscall untuk membantu masyarakat melalui penganjuran forum dan pelancaran aplikasi seperti itu.

“Penglibatan banyak pihak dalam menangani penipuan dalam talian di negeri Selangor sekaligus dapat mengurangkan jumlah kejadian jenayah dan penipuan melalui media sosial daripada terus berlaku,” katanya.

Author

Fhatihah Zakinan

View all posts

View all posts


Enam pengadil muda negara berguru di Arab Saudi

KUALA LUMPUR: Seramai enam pengadil muda negara akan dihantar berguru di Dammam, Arab Saudi mulai Ahad hingga 27 Oktober ini, bagi meningkatkan mutu pegawai perlawanan tempatan.

Persatuan Bolasepak Malaysia (FAM) berkata, inisiatif itu menyaksikan mereka akan menjalani kursus tambahan Video Bantuan Pengadil (VAR) dan latihan praktikal selari dengan misi Presidennya, Datuk Hamidin Mohd Amin yang mahukan lebih ramai pengadil menimba ilmu di luar negara.

“Semoga ilmu yang diperoleh di Arab Saudi ini dapat memberi manfaat kepada tugasan mereka terutama dalam memartabatkan lagi mutu pengadilan bola sepak negara,” katanya dalam hantaran di laman Facebook FAM pada Sabtu.

Pengadil yang terlibat adalah Tuan Mohd Yaasin Tuan Mohd Hanafiah, Muhammad Izzul Fikri Kamaruzaman, Mohamad Kamil Zakaria Ismail dan Muhammad Munir Mohd Izam.

Turut terbabit adalah penolong pengadil, Kesava Raj S Neelamagan dan Mohd Shafiq Ahmad Said.

Menurut hantaran sama, pemilihan dibuat berdasarkan prestasi dan komitmen yang baik dalam Liga Malaysia (Liga-M) serta sepanjang latihan VAR di negara ini sekali gus dilihat berpotensi melebarkan sayap ke persada lebih tinggi.

FAM juga memaklumkan, Pengerusi Jawatankuasa Pengadil FAM merangkap Timbalan Presiden badan induk itu, Datuk S.Sivasundaram turut menyokong usaha berkenaan dengan menyatakan pihaknya akan terus memastikan lebih ramai pengadil muda diberi latihan dan pendedahan di peringkat antarabangsa.

Dalam pada itu, FAM berharap lebih ramai dapat mengikut jejak langkah pengadil Muhammad Nazmi Nasaruddin dan dua pembantunya, Mohamad Zairul Khalil Tan dan Mohd Arif Shamil Abd Rasid yang akan bertugas di Piala Asia 2023 di Qatar, Januari depan.

FAM juga ketika ini sedang rancak menjalankan latihan VAR bagi 40 pengadil sebagai persediaan menghadapi Liga M 2024/2025.

Author

Fazleen Safina Abd Jamil

View all posts

View all posts


Datuk K kongsi pengalaman majukan Sham Bodykit

GOMBAK: Ahli perniagaan, Datuk Seri Khalid Mohamad Jiwa, sudi menawarkan khidmat nasihat bidang perniagaan kepada usahawan Melayu yang mahu bangkit maju berniaga, namun menghadapi kekangan modal.

Khalid atau lebih dikenali dengan Datuk K, suami kepada penyanyi nombor satu negara itu juga mahu usahawan yang mahu berjaya perlu mempunyai kesungguhan dan etika dalam mencapai hasrat diimpikan.

Ini kerana, beliau percaya dengan bakat masing-masing untuk bersaing dalam bidang terbabit.

“Yang penting, ada citarasa tersendiri, kesabaran, minat dan hobi.

“Ibarat satu pepatah, dia pandai berenang, tidak tenggelam, saya tolak ke laut dari bot, pandailah dia ketepian.

“Jadi, ada yang ditolak, terkapai, datang minta pendapat, guna pakai nasihat (saya) dia berjaya ke peringkat lebih baik. Kalau dia bersungguh dalam kerja, amanah, beretika, diberkati kemungkinan tak kaya raya tetapi ada rezeki baik,” katanya kepada MEDIA VARIASI, di sini.

Mengulas mengenai usahawan aksesori kereta, Sham Bodykit yang diusahakan Noorisham Mohd Nor, Khalid berkata, Noorisham adalah antara individu yang berpotensi untuk lebih berjaya.

Katanya, Noorisham mungkin tidak tahu mengguna pakai ilmu perniagaan dengan berkesan namun dia mempunyai karakter kuat untuk bersaing.

“Saya dah pergi tengok kedai dia (Sham Bodykit), nak cari ‘spoiler’ kereta, tapi kedai dah nyawa-nyawa ikan, kalau tak, akan mati (perniagaan).

“Tapi dia ada karakter yang buat saya faham, jadi saya kongsi pengalaman dan ilmu untuk dia guna.

“Justeru, saya alukan pada anak muda jika perlukan nasihat, ada karakter baik, berusaha gigih, apa salahnya kita bantu. jangan jadikan modal sebagai penghalang untuk maju,” katanya.

Author

Fhatihah Zakinan

View all posts

View all posts


PM terlibat pengampunan diraja Najib

SHAH ALAM: Perdana Menteri, Datuk Seri Anwar Ibrahim mengesahkan beliau bakal terlibat dalam proses penilaian permohonan pengampunan diraja bekas Perdana Menteri, Datuk Seri Najib Razak.

Meskipun melalui proses berkenaan, Anwar menegaskan peraturan dan syarat juga perlu dipatuhi, yang akhirnya keputusan akhir di bawah budi bicara Yang di-Pertuan Agong.

Menurutnya, tidak timbul sebarang konflik mengenai kedudukan beliau ketika ini untuk menjadi sebahagian daripada proses berkenaan.

“Dia tidak berbangkit (konflik), soalnya proses mohon pengampunan dibenarkan oleh sesiapa tetapi tentunya kita akan patuh pada syarat dan peraturan.

“Walaupun saya akan berada dalam proses itu, akhirnya seperti yang saya tahu, soal penganugerahan pingat, soal pengampunan itu bawah budi bicara Yang di-Pertuan Agong,” katanya.

Beliau berkata demikian pada Majlis Pelancaran Program Kita Untuk Kita di PPR Kampung Baru Hicom di sini pada Sabtu.

Mengulas lanjut, Anwar berkata, masih terlalu awal untuk beliau memberi kenyataan mengenai proses berkenaan, namun turut mengesahkan sudah melihat permohonan daripada UMNO, parti atau individu untuk rayuan.

“Masih terlalu awal, saya pun belum lihat apa-apa dokumen lagi setakat ini. Kita perlu lihat kes secara menyeluruh dah proses ini masih lagi dalam peringkat awal.

“Apa yang saya lihat buat masa ini cuma permohonan dari UMNO dan parti atau individu ada hak untuk buat rayuan,” katanya lagi.

Majlis Kerja Tertinggi (MKT) UMNO pada Jumaat dilaporkan, memohon pertimbangan Al-Sultan Abdullah Ri’ayatuddin Al-Mustafa Billah Shah, memberi pengampunan penuh kepada Najib yang kini sedang menjalani hukuman penjara selepas didapati bersalah menyeleweng dana SRC International Sdn Bhd.

Gabungan Gerakan Keadilan turut menuntut campur tangan Perdana Menteri berhubung perkara sama.

Sementara itu, Presiden UMNO, Datuk Seri Ahmad Zahid Hamidi menyatakan tindakan itu juga tidak mempunyai sebarang niat untuk memberi tekanan kepada baginda.

Sebaliknya, ia lebih menjurus kepada soal simpati terhadap bekas pemimpin itu.

Pada 31 Mac lalu, Mahkamah Persekutuan menolak permohonan Najib untuk mendapatkan kebenaran bagi menyemak keputusan Mahkamah Persekutuan yang menolak rayuan akhir kes penyelewengan dana RM42 juta milik SRC International.

Susulan itu, keputusan yang dibuat 23 Ogos tahun lalu oleh panel hakim yang dipengerusikan Ketua Hakim Negara, Tun Tengku Maimun Tuan Mat yang mengekalkan sabitan bersalah, hukuman penjara 12 tahun dan denda RM210 juta terhadap Najib, adalah kekal.

Ini bermakna Najib kekal di Penjara Kajang dan pilihan terakhirnya untuk dibebaskan ialah menerusi pengampunan diraja daripada Yang di-Pertuan Agong.

Author

Tun Puteh Wanti

View all posts

View all posts


Inflasi makanan boleh dedahkan kanak-kanak kepada obesiti

KUALA LUMPUR: Kenaikan harga makanan atau inflasi makanan yang sedang dihadapi oleh negara sekarang menimbulkan kebimbangan dalam kalangan pakar makanan, khususnya dari segi akses kepada pemakanan yang seimbang, sekali gus mendedahkan rakyat kepada ancaman kesihatan.

Melihat kumpulan B40 sebagai paling terkesan, peningkatan harga makanan mungkin mendorong keluarga berjimat cermat dan “mengorbankan” kualiti dengan hanya memilih makanan yang boleh mengenyangkan termasuk dapat diperoleh dalam kuantiti yang banyak pada harga murah.

Situasi ini tidak boleh diambil mudah kerana menurut pakar, pemakanan yang tidak seimbang dalam jangka panjang boleh merisikokan anak-anak mereka kepada penyakit orang dewasa termasuk obesiti dan diabetes.

Apatah lagi data menunjukkan kanak-kanak B40 kini turut mendepani masalah obesiti, suatu keadaan yang sebelum ini hanya dilihat lazim dalam kalangan anak-anak golongan berpendapatan tinggi di bandar.

OBESITI KALANGAN B40

Berdasarkan Tinjauan Kebangsaan Kesihatan dan Morbiditi (NHMS) 2019, kanak-kanak keluarga B40 mempunyai prevalens obesiti yang tinggi iaitu 15.6 peratus dan berat badan berlebihan 15.4 peratus, berbanding kanak-kanak bandar yang mencatatkan 15.3 peratus dan 15.4 peratus masing-masing.

Mengulas mengenai masalah itu, pakar pemakanan Universiti Kebangsaan Malaysia (UKM) Prof Dr Ruzita Abd Talib berkata obesiti lazimnya dikaitkan dengan individu berpendapatan tinggi dan menetap di bandar kerana terdedah kepada pengambilan makanan berkalori tinggi.

Namun begitu, keadaan telah berubah apabila mereka yang tinggal di bandar, luar bandar dan kumpulan B40 tidak terkecuali daripada keadaan itu.

“Kadar prevalens obesiti juga tinggi di negeri yang mempunyai tahap urbanisasi tertinggi seperti di Putrajaya disebabkan faktor jaminan bekalan dari segi kualiti dan kuantiti makanan termasuk juga faktor persekitaran,” katanya kepada Bernama.

Beliau berkata obesiti yang terjadi disebabkan ketidakseimbangan pengambilan dan penggunaan tenaga turut dipengaruhi ketakjaminan makanan apabila makanan tinggi lemak, tinggi gula dan makanan padat tenaga menjadi pilihan B40 kerana mudah didapati, murah dan cepat kenyang.

“Sudah tentu ibu bapa kanak-kanak B40, tidak kira bandar mahupun luar bandar, akan memikirkan kelangsungan hidup buat keluarga mereka berbanding kepentingan nutrisi. Sumber utama yang diberi perhatian adalah makanan karbohidrat seperti nasi dan sumber protein seperti ayam.

“Sayur-sayuran dan buah-buahan bukan lagi menjadi keutamaan bagi keluarga B40 berikutan harganya yang mahal sekarang selain gangguan rantaian bekalan,” kata pensyarah daripada Program Sains Pemakanan dan Pusat Kajian Kesihatan Komuniti (ReaCH), Fakulti Sains Kesihatan UKM itu.

Tambah beliau, isu kurangnya pengambilan sayur dan buah dalam kalangan kanak-kanak daripada keluarga berpendapatan rendah turut dibuktikan menerusi kajian pada 2015 yang meninjau peringkat usia empat hingga enam tahun daripada kelompok berpendapatan rendah dan tinggi.

“Justeru, kerajaan perlu memberi lebih perhatian dalam usaha meningkatkan kualiti hidup golongan B40 yang bukan sahaja tinggal di kawasan luar bandar tetapi juga miskin bandar kerana tahap kemiskinan Malaysia ketika ini berada pada kadar 5.6 peratus yang dilihat membimbangkan,” katanya.

Mengulas lanjut, beliau berkata obesiti yang tidak dikawal boleh menyebabkan pelbagai penyakit tidak berjangkit (NCD) seperti diabetes, sekali gus menambahkan lagi beban kewangan bukan sahaja keluarga tetapi juga kerajaan.

KOS RAWATAN TINGGI

Bebanan kos akibat penyakit NCD yang ditanggung kerajaan diakui oleh pensyarah di Fakulti Perubatan dan Sains Kesihatan, Universiti Sains Islam Malaysia (USIM) Prof Madya Dr Norsham Juliana Nordin yang memetik laporan Kementerian Kesihatan Malaysia (2020) ‘The Impact of Noncommunicable Diseases And Their Risk Factors On Malaysia’s Gross Domestic Product’,

Menurutnya, laporan itu menyatakan kerajaan menanggung kerugian berjumlah RM12.88 bilion akibat tiga kategori NCD yang dikaitkan dengan masalah obesiti, iaitu penyakit jantung, kencing manis (diabetes) dan kanser.

Kos itu merangkumi kerugian produktiviti akibat ketidakhadiran serta kematian pramatang dalam lingkungan umur yang masih produktif, jelasnya.

“NCD seperti diabetes merupakan penyumbang utama kepada kematian pramatang di Malaysia iaitu sebanyak 67 peratus serta menyumbang 70 peratus kepada beban penyakit pada 2014. Kajian lain pula melaporkan bahawa 73 peratus daripada kematian di hospital kerajaan adalah akibat penyakit yang berkaitan dengan obesiti.

“Bayangkan beban yang bakal ditanggung oleh negara pada masa hadapan sekiranya masalah obesiti dalam kalangan kanak-kanak Malaysia tidak dibendung segera,” katanya.

Justeru, usaha meningkatkan kesedaran pengambilan pola pemakanan seimbang perlu diterapkan sejak awal serta kempen mengenainya dipergiatkan lagi secara agresif dan berterusan bagi mengelak Malaysia digelar ‘Negara Paling Manis di Asia’.

Kaji selidik Institut Kesihatan Awam dan Kementerian Kesihatan mendapati pengambilan gula dalam kalangan remaja Malaysia meningkat dari tujuh sudu kecil pada 2012 kepada 10 sudu kecil pada 2017.

Jumlah tersebut melebihi had cadangan pengambilan gula harian bagi dewasa, dan kerana itu pelan strategik perlu diatur segera bagi membendung situasi tidak sihat ini, kata Dr Norsham Juliana. – BERNAMA

Author

MEDIAVARIASI

View all posts

View all posts


Peningkatan harga di restoran dan hotel penyumbang utama kadar inflasi

PUTRAJAYA: Peningkatan harga barangan di restoran dan hotel merupakan penyumbang utama kepada kadar inflasi negara, kata Menteri Ekonomi, Rafizi Ramli.

Beliau berkata, semua komponen utama indeks harga pengguna (IHP) yang selalu dirujuk sebagai kadar inflasi menyederhana kecuali komponen restoran, hotel dan perumahan, air, elektrik, gas dan bahan api yang lain.

“Yang ini yang saya nak tekankan juga kerana ini membentuk keseluruhan kos yang ditanggung rakyat iaitu peningkatan harga makanan dan minuman di luar rumah terutamanya di restoran dan hotel adalah penyumbang utama kepada kadar inflasi.

“Usaha mengawal inflasi memerlukan kerjasama semua pihak daripada kerajaan, peniaga sehinggalah kepada rakyat,” katanya dalam sidang media di Menara Prisma pada Rabu.

Menurutnya, kerajaan sekali lagi ingin mengingatkan bahawa pengguna boleh dan perlu memainkan peranan dalam bersama-sama menyuntik keanjalan di antara permintaan dan bekalan demi mengawal inflasi.

“Sebab dari perspektif dasar, kerajaan boleh mengawal beberapa harga bahan mentah contohnya seperti yang dibuat sebelum ini.

“Harga bahan mentah, apabila penawaran harga itu terganggu di pasaran, kerajaan boleh menguatkuasakan supaya bahan mentah itu berada di bawah akta kawalan harga dan harga siling ditetapkan

“Apabila harga siling ditetapkan, maksudnya kerajaan perlu membayar kepada pembekal-pembekal jurang di antara harga siling yang dikenakan kepada rakyat dan juga kos yang ditanggung pembekal atau pengusaha untuk memastikan bekalan itu tidak terjejas,” jelasnya.

Beliau turut memberikan contoh dalam soal harga ayam dan telur, di bebeberapa bulan dalam tahun 2022 yang ada gangguan, maka harga siling ditetapkan dan setakat ini kerajaan telah membelanjakan lebih RM2 bilion sebagai subsidi ayam dan telur itu.

“Secara dasarnya perkara itu boleh berlaku dari semasa ke semasa mengikut jenis bahan mentah atau pun bahan utama yang dikira perlu dikawal.

“Tetapi sebagai menteri ekonomi, tanggungjawab saya juga memastikan apabila sumber kerajaan telah digunakan untuk sama ada mengawal atau pun membaiki keadaan harga dan juga bekalan di pasaran, serta harga dan bekalan itu telah kembali stabil, akhirnya inflasi itu akan melambangkan bahawa sesetengah bahan mentah itu yang telah pun stabil diterjemahkan kepada pengguna,” katanya lagi.

Author

Faridah Amiratul

View all posts

View all posts


Lebih 7,000 mangsa banjir berlindung di PPS pagi ini

KUALA LUMPUR: Sebanyak 7,054 mangsa banjir masih berada di pusat pemindahan sementara (PPS) membabitkan Kelantan, Terengganu, Perak dan Sabah, setakat 8 pagi ini.

Selain itu, hampir 1,500 penduduk di pesisir pantai di Sabah terutama yang tinggal di rumah atas air dipindahkan ke PPS setakat ini, berikutan fenomena air pasang besar.

Di KELANTAN, sebanyak 5,411 orang daripada 1,787 keluarga masih berada di PPS pagi ini berbanding 5,585 orang daripada 1,835 keluarga malam tadi.

Pegawai Pengurusan Bencana dan Operasi Angkatan Pertahanan Awam Malaysia (APM) Kelantan, Kapten (PA) Mohd Hanif Omar memaklumkan kesemua mangsa banjir itu ditempatkan di 18 PPS melibatkan Jajahan Pasir Mas dan Tumpat.

“Seramai 4,229 orang daripada 1,399 keluarga ditempatkan di 12 PPS di Pasir Mas manakala 1,182 orang daripada 388 keluarga berada di enam PPS di Tumpat,” katanya dalam kenyataan hari ini.

Di TERENGGANU, situasi banjir pagi ini semakin baik dengan jumlah mangsa yang masih berada di PPS telah berkurangan kepada 1,438 orang berbanding 1,628 orang, malam tadi.

Sekretariat Jawatankuasa Pengurusan Bencana Negeri (JPBN) dalam kenyataan memaklumkan setakat ini, 12 PPS masih beroperasi di empat daerah iaitu di Kuala Nerus yang menempatkan 1,090 mangsa; Besut (183); Kuala Terengganu (89) dan Marang (76).

Di PERAK, Sekretariat JPBN memaklumkan bilangan mangsa banjir di negeri berkenaan setakat 8 pagi ini sama seperti malam tadi dengan 62 orang daripada 14 keluarga masih berlindung di PPS Dewan Sekolah Menengah Kebangsaan Abd Rahman Talib (SMART) di Daerah Hilir Perak.

Di SABAH, mangsa banjir yang dipindahkan di Kota Belud kekal 143 orang daripada 58 keluarga pagi ini, dengan 62 orang daripada 26 keluarga ditempatkan di PPS Dewan Sekolah Kebangsaan Pekan manakala selebihnya berada di Dewan Sekolah Jenis Kebangsaan (C) Chung Hwa.

Sementara itu, jumlah penduduk di pesisir pantai negeri berkenaan terutama yang tinggal di rumah atas air dipindahkan ke PPS akibat fenomena air pasang besar meningkat kepada 1,483 orang daripada 308 keluarga pagi ini berbanding 1,288 orang daripada 267 keluarga malam tadi.

Seramai 684 orang daripada 122 keluarga dipindahkan di sebuah PPS di Sandakan, 54 orang daripada 15 keluarga dipindahkan ke sebuah PPS di Kota Kinabalu manakala 745 orang daripada 171 keluarga dipindahkan ke enam PPS di Pitas. – BERNAMA


Luahan Mizz Nina raih publisiti aplikasinya?

KUALA LUMPUR: Penyanyi, Mizz Nina mengulang siar tulisan daripada aplikasi Qalby miliknya mencetuskan pelbagai persepsi netizen dan peminatnya.

Siasatan wartawan mendapati sebelum hantaran itu, isteri penyanyi Noh Hujan ada menulis mengenai Nabi Nuh dan anaknya semalam.

Hampir 11 tahun mendirikan rumah tangga, Mizz Nina dan Noh Salleh akhirnya mengumumkan mereka memiliki seorang anak angkat pada Mac lalu dan kini menjalani kehidupan seorang ibu bapa cahaya mata yang cukup sempurna.

Desas-desus pula mendakwa anak bilionair Tan Sri Azman Hashim yang dikahwini sejak 2011, itu bermasalah disangkal suaminya sendiri.

“Sesungguhnya, hanya Allah SWT yang mengetahui apa yang terbaik dan kurang baik buat diri anda. Jadi, terima segala yang tertulis buat anda tidak kira sama ada anda melihat hikmah disebaliknya atau tidak.

“Satu hari nanti, anda pasti akan mengenang kembali dan bersyukur di atas apa ketentuan Allah buat anda. Walaupun mungkin bergenang air mata, tetapkan dalam hati bahawa Allah SWT lebih mengetahui,” tulis Mizz Nina.

Perkongsian di media sosial milik itu mengejutkan ramai kerana beliau sebelum ini berdiam ketika desas-desus mengatakan rumah tangganya bersama Noh bergolak.

Tulisnya, sesetengah perkara mungkin kelihatan sungguh sukar untuk dilalui dalam hidup. Semua aspek seperti berhijrah, berdepan dengan kesusahan, sedih kerana kehilangan, bergaduh, mencari kerja, bercerai atau apa situasi sekali pun mungkin nampak sukar namun ganjarannya begitu indah.

“Sama seperti mengambil ubat, tiada siapa yang suka kerana pahit namun perlu diambil kerana baik untuk kita. Dalam pada itu, anda juga mungkin menyayangi dan mencintai sesuatu, namun tidak menyedari impaknya sama ada tidak baik atau negatif.

“Berkemungkinan akan memberi kesan tidak baik namun anda menyayanginya kerana memberikan ketenangan, keterujaan dan kenyamanan. Namun, mungkin juga menyebabkan anda tidak memperoleh ganjaran atau kebaikan pada masa akan datang.

“Membuat kebaikan mungkin kurang digemari atau disukai kerana sukar untuk dilakukan, berbeza dengan keburukan yang lebih memberi keselesaan dan kenyamanan,” tulisnya.

Bagaimanapun, nukilan personaliti TV dan aktivis Muslimah itu dipercayai hanya mempromosi aplikasi mudah alih berkonsepkan gaya hidup Islam, Qalby, yang diasaskannya, pada November 2020,  dengan memuat naik semua hantaran daripada instagram berkenaan.

Author

Tun Puteh Wanti

View all posts

View all posts


Peguam Negara bercuti sebelum bersara pada 6 September

CYBERJAYA: Peguam Negara, Tan Sri Idrus Harun dilapor kini telah bercuti sebelum bersara pada 6 September ini.

Memetik laporan The Star, tugas yang ditinggalkan Idrus itu akan diambil oleh Peguam Cara Negara, Datuk Terrirudin Mohd Salleh, selaras dengan undang-undang apabila berlaku kekosongan kepada jawatan tersebut.

“Di bawah subseksyen 376(2) Kanun Tatacara Jenayah, Peguam Cara Negara hendaklah mempunyai semua kuasa Timbalan Pendakwa Raya dan hendaklah bertindak sebagai Pendakwa Raya sekiranya tiada atau ketidakupayaan untuk bertindak Peguam Negara,” menurut sumber kepada akhbar itu.

Pada 3 Mac lalu, Ketua Setiausaha Negara, Tan Sri Mohd Zuki Ali memaklumkan, Idrus dilantik semula sebagai Peguam Negara bagi tempoh enam bulan berkuat kuasa 6 Mac.

Mohd Zuki menerusi kenyataan berkata, selaras dengan Fasal (1) Perkara 145 Perlembagaan Persekutuan, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah telah memperkenankan pelantikan semula Idrus sebagai Peguam Negara untuk tempoh enam bulan.

Idrus, yang juga abang kepada Speaker Dewan Rakyat, Tan Sri Azhar Azizan Harun dilantik menjadi Peguam Negara pada 6 Mac 2020 bagi tempoh dua tahun, menggantikan Tan Sri Tommy Thomas yang meletak jawatan pada 28 Februari 2020.

Sebelum dilantik sebagai Peguam Negara, Idrus adalah Hakim Mahkamah Persekutuan selain pernah berkhidmat dengan Suruhanjaya Pilihan Raya (SPR), serta penasihat undang-undang Suruhanjaya Pencegahan Rasuah Malaysia (SPRM).

Author

Fazleen Safina Abd Jamil

View all posts

View all posts


Mahkamah tegur ‘posting’ ganggu prosiding

KUALA LUMPUR: Peraturan mahkamah terbuka menetapkan rakaman sama ada audio atau visual termasuk fotografi tidak dibenarkan.

Mahkamah Majistret, di sini hari ini memberi amaran kepada kedua-dua pihak pendakwaan dan pembelaan kes supaya mengingatkan anak guam masing-masing tidak memuat naik sebarang hantaran di dalam media sosial yang melibatkan proses mahkamah.

Majistret Nadia Othman, mengeluarkan arahan itu selepas mendapati pihak OKT telah memuat naik hantaran yang disifatkan mengganggu mahkamah.

Ia disemak dan disiasat oleh pihak jurubahasa selepas pihak pendakwaan menekankan keputusan proses mahkamah hari ini telah diganggu dengan beberapa hantaran dimuat naik di media sosial OKT (orang kena tuduh) dalam kes kepada majistret, yang masih belum diturunkan, setakat petang ini.

Jurubahasa ketika itu diminta oleh majistret untuk menyemak hantaran dibuat oleh OKT di pihak pembelaan.

Arahan keras itu dikeluarkan selepas selesai sebahagian hujahan dikemukakan oleh DPP dan ditangguhkan kira-kira 30 minit, pada prosiding sebelah petang.

Perbuatan OKT yang memuat naik hantaran berkaitan mahkamah termasuk maklumat tarikh prosiding dan gambar di dalam tandas berserta muzik latar dengan tajuk lagu Toilet nyanyian Henric Varghes, seolah-oleh tidak menghormati sistem mahkamah.

Tindakan seumpamanya bukan sahaja boleh disifatkan subjudis bahkan boleh disabit ‘contempt of court’ atau menghina mahkamah.

Merujuk kepada kes-kes berprofil tinggi terdahulu dalam negara ini berserta amalan mahkamah, mana-mana pihak tidak sepatutnya menyiarkan kenyataan yang boleh memberi imej kurang baik ke atas mahkamah, yang boleh mengganggu kelancaran kes.

Prosiding hari ini dikendalikan oleh, oleh Timbalan Pendakwa Raya, Zahida Zakaria dan juga Nur Aishah Ahmad Zakiuddin manakala pihak defendan, Datuk SM Faisal SM Nasimuddin diwakili peguambela, Datuk Akberdin Abdul Kader.

Untuk rekod, SM Faisal, 43, didakwa dengan sengaja menyebabkan kecederaan ke atas Emila, 43, yang ketika kejadian adalah isterinya di sebuah rumah di Desa Sri Hartamas, Brickfields di sini antara 12.30 tengah hari dan 4.30 petang pada 22 November 2015.

Pertuduhan mengikut Seksyen 323 Kanun Keseksaan dan boleh dihukum di bawah Seksyen 326A kanun sama, yang membawa hukuman penjara maksimum dua tahun atau denda sehingga RM2,000 atau kedua-duanya, jika sabit kesalahan.

Author

Tun Puteh Wanti

View all posts

View all posts


PN umum manifesto Ahad ini

GEORGE TOWN: Perikatan Nasional (PN) akan mengumumkan manifesto gabungan itu bagi Pilihan Raya Umum ke-15 (PRU15) di Kuala Lumpur pada Ahad ini, kata Timbalan Pengerusinya, Datuk Dr Dominic Lau Hoe Chai.

Lau yang juga Pengerusi Gerakan, berkata, manifesto itu akan memfokus kepada pendekatan membentuk sebuah kerajaan yang prihatin, bersih dan stabil kerana kestabilan kerajaan adalah penting dalam mentadbir urus negara.

“Manifesto ini akan memfokus kepada setiap perspektif termasuk ekonomi, pendidikan serta kumpulan demografi B40 dan M40 dalam kalangan rakyat di negara ini.

“Jika diberikan mandat, kami akan turut mengemukakan idea dan penyelesaian untuk membantu mereka yang tergolong dalam kumpulan M40,” katanya kepada pemberita selepas melancarkan jentera pilihan raya PN bagi Jelutong di sini hari ini.

PN akan bertanding di kesemua 13 kerusi Parlimen di Pulau Pinang dengan Gerakan dan Bersatu masing-masing di lima kerusi manakala PAS di tiga kerusi.

Suruhanjaya Pilihan Raya telah menetapkan esok sebagai hari penamaan calon manakala pengundian awal pada 15 November dan hari pengundian bagi PRU15 pada 19 November ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Lebih 20,000 pesakit kanser baharu dikesan setiap tahun – NCSM

MELAKA: Lebih 20,000 pesakit kanser baharu dikesan di Malaysia setiap tahun dengan purata usia bagi seorang pesakit lebih 40 tahun, kata Pengarah Urusan Persatuan Kanser Kebangsaan Malaysia (NCSM), Dr M. Murallitharan.

Beliau berkata bagaimanapun, sejak dua tahun kebelakangan ini, ramai pesakit kanser baharu adalah dalam kalangan mereka yang berusia lewat 20-an hingga awal 30-an.

“Situasi ini amat membimbangkan kerana usia individu yang dikesan menghidap kanser kini lebih muda dan jumlah kanak-kanak yang menghidap kanser juga adalah tinggi.

“Bagi lelaki, terdapat 10 jenis kanser yang sering mereka hidap dan kategori tertinggi yang direkodkan ialah kanser usus diikuti paru-paru, prostat, limfoma, nasofarinks, hati, leukemia, perut, kulit dan pundi kencing,” katanya kepada pemberita selepas Program Relay For Life (RFL)-Luminaria 2022 di sini malam tadi.

Program anjuran NCSM yang bertujuan memberi sokongan kepada pesakit kanser itu dirasmikan Exco Kesihatan dan Anti Dadah Negeri, Dr Muhamad Akmal Saleh.

Murallitharan berkata, bagi wanita pula, kanser tertinggi yang direkodkan ialah payudara diikuti kolorektal atau usus, pangkal rahim, paru-paru, ovari, corpus uteri, limfoma, tiroid, leukemia dan kulit.

Beliau berkata, bagaimanapun jumlah pesakit kanser pangkal rahim dilihat menurun dalam beberapa tahun ini dipercayai ekoran pemberian vaksin virus papiloma manusia (HPV) bermula di peringkat sekolah khususnya dalam kalangan remaja perempuan berusia seawal 13 tahun.

Katanya, setakat ini jumlah pesakit atau ‘cancer survivor‘ di negara ini yang hidup dengan pelbagai penyakit barah adalah kira-kira 100,000 orang.

Dalam perkembangan lain, katanya NCSM bercadang melaksanakan Program ‘Satu Daerah, Satu Saringan’ di setiap negeri secara berperingkat pada tahun hadapan dalam usaha menggalak dan memudahkan rakyat di negara ini melakukan saringan kesihatan khususnya mengesan penyakit kanser.

Sementara itu, Dr Muhamad Akmal berkata, kerajaan Melaka akan bekerjasama dengan NCSM untuk mewujudkan klinik kanser bergerak yang menyediakan perkhidmatan saringan bagi mengesan kanser secara percuma, bermula akhir bulan ini.

Katanya, usaha berkenaan bertujuan mengesan kanser di peringkat awal agar rawatan segera dapat dilakukan sekali gus mengelak sel kanser merebak dan dapat menyelamatkan nyawa. – BERNAMA


Shafee lepas, bebas kes LHDN dan ubah wang haram RM9.5 juta

KUALA LUMPUR: Mahkamah Tinggi di sini hari ini melepas dan membebaskan peguam Tan Sri Muhammad Shafee Abdullah atas dua pertuduhan pengubahan wang haram membabitkan RM9.5 juta yang didakwa diterima daripada Datuk Seri Najib Tun Razak dan dua pertuduhan membuat penyata tidak betul kepada Lembaga Hasil Dalam Negeri (LHDN).

Hakim Datuk Muhammad Jamil Hussin membuat keputusan itu selepas mendapati pihak pendakwaan gagal membuktikan kes prima facie terhadap Muhammad Shafee, 70, di akhir kes pendakwaan.

Muhammad Shafee didakwa atas dua pertuduhan melibatkan diri dengan pengubahan wang haram iaitu dengan menerima hasil daripada aktiviti haram, masing-masing berjumlah RM4.3 juta dan RM5.2 juta melalui dua keping cek AmIslamic Bank Berhad milik Najib yang telah dimasukkan ke dalam dua akaun CIMB Bank Berhad milik tertuduh.

Peguam itu juga berdepan dua pertuduhan terlibat dalam transaksi hasil daripada aktiviti haram iaitu mengemukakan penyata tidak betul dan bertentangan dengan perenggan 113(1)(a) Akta Cukai Pendapatan 1967 bagi tahun kewangan berakhir pada 31 Disember 2013 dan 31 Disember 2014. – BERNAMA


PM Anwar melawat LIMA ’23 di MIEC

LANGKAWI: Perdana Menteri, Datuk Seri Anwar Ibrahim hari ini mengadakan lawatan ke Pameran Maritim dan Aeroangkasa Antarabangsa Langkawi (LIMA ‘23) di Pusat Pameran Antarabangsa Mahsuri (MIEC) di sini.

Ketibaan beliau di pekarangan MIEC pada 8.35 pagi ditemani oleh isteri, Datuk Seri Dr Wan Azizah Wan Ismail dengan diiringi Menteri Pengangkutan, Anthony Loke dan Panglima Tentera Udara, Jeneral Tan Sri Mohd Asghar Khan Goriman Khan.

Anwar memulakan sesi lawatannya dengan mengadakan walkabout melihat pameran statik yang mempamerkan beberapa aset pertahanan udara antaranya F/A18D Hornet milik Tentera Udara Diraja Malaysia di landasan terbang atau tarmac berhadapan MIEC.

Perdana Menteri juga sempat meluangkan masa untuk bertemu dengan barisan pasukan udara yang terlibat dalam pertunjukan aerobatik  membabitkan lima negara iaitu Indonesia, China, Korea Selatan, Rusia, Emiriah Arab Bersatu.

Kemudian, beliau melawat beberapa reruai di dalam MIEC sebelum dijadualkan menyaksikan majlis menandatangani beberapa Memorandum Persefahaman (MoU) yang turut berlangsung di pusat pameran berkenaan.

LIMA ‘23 bertemakan “Titik Perhubungan Perdagangan Maritim dan Aeroangkasa Asia” bermula semalam hingga 27 Mei dengan edisi kali ini melibatkan Kementerian Pertahanan dan Kementerian Pengangkutan, masing-masing bagi sektor pertahanan dan komersial.

Kali terakhir acara dwitahunan itu diadakan ialah pada 2019 dan ditangguhkan pada 2021 susulan pandemik COVID-19 yang melanda dunia ketika itu. – BERNAMA


Isu DNAA Zahid, PM akan jawab di Dewan Rakyat esok

KUALA LUMPUR: Perdana Menteri, Datuk Seri Anwar Ibrahim akan menjawab mengenai isu keputusan melepas tanpa membebaskan (DNAA) Presiden UMNO, Datuk Seri Dr Ahmad Zahid Hamidi di Dewan Rakyat, esok.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, Anwar berkemungkinan akan menjawab di Dewan Rakyat pada pada jam 2.30 petang.

“Adakah Perdana Menteri akan menjawab? Tuan punya badan (Anwar) ada di sini. Dia buat (tanda) good itu dia jawab esok. Insya-Allah, (jam) 2.30 hingga 3.30 petang.

“Soalan itu YB (Ahli Parlimen Kota Bharu, Datuk Seri Takiyuddin Hassan) boleh tanya, tetapi komitmen daripada kerajaan hari ini, kita akan berlaku adil,” katanya ketika menggulung perbahasan Kajian Separuh Penggal (KSP) Rancangan Malaysia Ke-12 (RMK12) di Dewan Rakyat, hari ini.

Azalina berkata demikian ketika menjawab soalan Takiyuddin adakah Anwar akan menjawab isu DNAA Ahmad Zahid daripada 47 pertuduhan pecah amanah, rasuah dan pengubahan wang haram milik Yayasan Akalbudi di Dewan Rakyat.

Minggu lalu, Hassan Abdul Karim (PH-Pasir Gudang) mencadangkan supaya Anwar menjawab sendiri keputusan DNAA Ahmad Zahid.

Sementara itu, Azalina ketika penggulungan perbahasannya turut menyatakan Kerajaan Madani komited memisahkan Peguam Negara daripada kuasa pendakwaan.

Beliau juga mempersoalkan Perikatan Nasional (PN) yang sebelum ini pernah menguasai kerajaan tidak melakukan pemisahan kuasa itu.

“Dalam isu ini, kami di sini cakap kami buat. YB di sana (pembangkang) bukan sahaja tak buat, cakap pun tak.

“Kerajaan Madani ini komited kepada tatakelola yang lebih adil. Itu sebab kami #walkthetalk, mereka (pembangkang) #theydontwalk dan #theydonttalk,” katanya. – Berita Harian

Author

Media Variasi

View all posts

View all posts